Predlažem da počnemo sa radom. Dame i gospodo delegati, poštovani gosti srdačno vas pozdravljam i otvaram 41. sjednicu Doma naroda Parlamentarne skupštine BiH. Na sjednicu su pozvani naši redovni gosti, predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici Pravobranilaštva, Centralne izborne komisije i Agencije za prevenciju korupcije i koordinaciju borbe protiv korupcije, Institucije ombudsmena za ljudska prava BiH, Ureda za razmatranje žalbi BiH, Predstavničkog doma Parlamentarne skupštine BiH i predstavnici međunarodnih organizacija u Bosni i Hercegovini koji redovno prate rad našeg Doma. Sjednici prisustvuje 15 delegata, od kojih 5 iz bošnjačkog, 5 iz hrvatskog i 5 iz srpskog naroda. Kao što vam je i naznačano u pozivu za ovu sjednicu, a u skladu sa članom 155. Poslovnika na početku sjednice, a prije rasprave o dnevnom redu, delegatima će biti omogućeno postavljanje delegatskih pitanja u usmenoj formi. Podsjećam da su vam zajedno sa pozivom za 41. sjednicu Doma naroda upućeni i dopisi u vezi sa procedurom postavljanja delegatskih pitanja u usmenoj formi. Navedeni dopis, odnosno obavještenje o mogućnosti postavljanja delegatskih pitanja u usmenoj formi na 41. sjednici Doma naroda Parlamentarne skupštine BiH također je upućeno i predsjedavajućem Vijeća ministara BiH i Generalnom sekretarijatu Vijeća ministara BiH. U skladu sa članom 156. stav (1) Poslovnika najavu za postavljanje delegatskih pitanja u usmenoj formi dostavili su: delegatkina Ljilja Zovko za ministricu odbrane BiH Marinu Pendeš, delegatkinja Zdenka Džambas za predsjedavajućeg Vijeća ministara BiH Denisa Zvizdića, delegat Mario Karamatić za predsjedavajućeg Vijeća ministara BiH Denisa Zvizdića, delegat Martin Raguž za ministra sigurnosti BiH Dragana Mektića. U skladu sa članom 156. stav (2) Poslovnika ove najave dostavljene su predsjedavajućem Vijeća ministara BiH i onom članu Vijeća ministara BiH na kojeg se pitanje odnosi. Želim da vas podsjetim na to da smo uputili obavještenje Javnom radiotelevizijskom servisu BiH radi osiguranja direktno televizijskog prijenosa ovog dijela sjednice u skladu sa članom 155. stav (1) Poslovnika. Sada može početi postavljanje usmenih delegatskih pitanja i davanja odgovora. Riječ dajem delegatkinji Ljilji Zovko. Izvolite. 2
Hvala lijepo predsjedatelju. Lijepi pozdravim svim nazočnim. Moje pitanje se odnosi na ponašanje uposlenika Ministarstva obrane BiH, Senad Talović. Uposlenik Ministastva obrane BiH je na svom javnom facebook profilu koristio govor mržnje. Mene zanima, u ovom slučaju Ministarstvo obrane, a i sve druge institucije, kakve su procedure i namjere, evo, u ovom slučaju Ministarstva obrane ili ministrice? Da li postoje pravilnici i kako će završiti ovakav slučaj? Ovo je jako važno pitanje u cijeloj Bosni i Hercegovini, koristim prigodu da uvijek kažem da se odričem govora mržnje i osuđujem svaki govor mrženje. Hvala.
Hvala lijepo. Ministrica Pendeš nije prisutna, tu je sekretar Ministarstva. On je spreman dati odgovor, ako Vas to zadovoljava gospođo Zovko. LJILJA
/nije uključen mikrofon/
Izvolite.
Zahvaljujem se predsjedavajući. Poštovane članice, uvaženi članovi Doma naroda. Bez pretenzija da elaboriramo korelaciju upotrebe javne reči i društvenih mreža, posebno u kontekstu upotrebe riječnika koji je neprimjeren, Ministarstvo odbrane ima definiran Etički kodeks za po ponašanje pripadnika Oružanih snaga. Konkretno, lice koje je identificirano od strane gospođe Zovko nije pripadnik Ministarstva odbrane i oružanih snaga, znači ne postoji u bazi Ministarstva odbrane, ni Oružanih snaga osoba sa imenom Senad Talović. Ono što je provjereno kroz profesionalnu bazu pronađeno je lice sa istim imenom i prezimenom koje je penzionisano po uredbi Vlade Federacije početkom 2007. godine. Dakle, Ministarstvo odbrane nema odgovornosti niti nadležnosti da poduzima bilo kakve mjere prema tim osobama koje više nisu u okviru sistema odbrane, a već sam rekao da mi nastojimo kroz Etički kodeks urediti ovo pitanje koje sasvim sigurno zaslužuje pažnju i viših nivoa vlasti kad je u pitanju upotreba riječi na društvenim mrežama koje predstavljaju jedan poligon mišljenja i jedan poligon za razmjenu informacija. Zahvaljujem.
Hvala Vama. Da li je delegatkinja, gospođa Zovko, zadovoljna dobivenim odgovorom? Izvolite.
Hvala lijepo. 3 Dobro, ovo je, evo, u ovom slučaju nije bitno da li je pripadnik ili nije Oružanih snaga, ali, evo, ja sam imala informaciju da jeste. Mene jako zanima da u svim institucijama Bosne i Hercegovine bude Pravilnikom definirano da državni službenici znaju da ne mogu, kao ni mi svi, moramo biti odgovorni prema izraženoj, pogotovo u javnosti, danas je toliko toga nazočno da ... Evo, ja sam odgovorom zadovoljna, ali bh željela, ovaj, u Pravilnik, kad ga regulirate da me obavijestite. Hvala.
Hvala lijepo. Riječ dajem delegatkinji Zdenki Džambas.
Ja se pridružujem pozdravima. Nisam dobila odgovor, uputila sam prema Vijeću ministara, jer ne znam točno kome. Moje pitanje se odnosilo na to po kojim propisima se utvrđuje, odnosno uređuje pitanje nacionalnog izjašnjavanja ovdje u institucijama Bosne i Hercegovine, kad se izjašnjavamo Srbin, Hrvat, Bošnjak, Ostali. Vezano je to sada i za ove prevare koje se dešavaju ili su se već desile, a koje se odnose na izjašavanje nas koji smo, ili svih osoba koje žele na izbore, morali su dati izjavu i u toj izjavi tamo postoji izjašnjavanje, što se osjeća, izgleda, tog jutra određena osoba. I pošto sam imala priliku da vidim tu takvu vrstu prevare koja jasno ide s ciljem popunjavanja Doma naroda Federacije, mene zanima koji su to propisi ako već imamo popis iz 2013., tko i na koji način može provjeriti što se tko pisao 2013., to je jedino slobodno izjašnjavanje koje imam kad je nacionalno pitanje pitanje? Da li se i na koji način vrši provjera što se tko pitao, kada, jer ovo je zaista jedna zlouporaba nacionalnog izjašnjavanja. I zato ne znam, nemam odgovora, čekat ću odgovor. Zanimaju me propisi po kojim se, zašto samo može, naprimjer Centralna izborna komisija provjeriti posljednji put šta se neko pisao? U svim normalnim zemljama od popisa do popisa, dakle, deset godina ne možete vršiti izmjenu nacionalnog izjašnjavanja. Kod nas ne znam koji je propis, ne znam ga pronaći, možete to kad vam odgovara, pa tako i upošljavanje ovdje u institucijama BiH i onda vi vidite da se čovjek upisao naprimjer da je Hrvat, ali da svoj imendan Nikola slavi, naravno, na vrijeme kad je Nikoljdan u pravoslavnom, kad je to, ali tako ga zaposli npr. u FIPA-i čovjek i tako čovjek radi, piše se Hrvat, zauzima mjesto Hrvatu, a naravno, nema pojma o tom, samo treba da onog trenutka kad se zapošljava napiše što je to po nacionalnosti, a sad to se dešava u Federaciji vezano za izjašnjavanje za Dom naroda Federacije gdje se Bošnjaci izjašnjavanju kao Hrvati.
Hvala lijepo. Predsjedavajući Vijeća ministara, gospodin Zvizdić je pismeno opravdao odsustvo sa današnje sjednice, tako da ćemo Vaše pitanje ostaviti za naredno zasjedanje. Riječ ima gospodin Mario Karamatić. Izvolite.
Zahvaljujem gospodine predsjedavajući. 4 Evo, predsjedatelj Vijeća ministara nije tu, ja se nadam da će netko prenijeti, pa da ću dobiti odgovor na pitanje koje glasi precizno: Temeljem kojeg zakona, kojom odlukom i sa kojim razlogom je Uprava za neizravno oporezivanje BiH uvela ili odobrila plaćanje izvozno-carinskog terminala samo i isključivo na graničnim prelazima Bijača kod Ljubuškog i Gorica kod Gruda čime je izvoznicima i cestovnim prevoznicima tereta u zapadnom Hercegovini nametnut nepotrebni trošak, te je iste učinila nekonkurentnim u odnosu na ostale izvoznike i cestovne prevoznike tereta u Bosni i Hercegovini? Također me interesira, ukoliko takva odluka postoji kada i gdje je razmatrana, bilo od strane Uprave za indirektno oporezivanje ili Vijeća ministara BiH, te u kojem Službenom glasniku je objavljena? Ako nije, tražim od predsjedatelja Vijeća ministara da u saradnji sa Upravom za neizravno oporezivanje odgovori po kojem osnovu vlasnici, odnosno korisnici carinskih terminala Bijača i Gorica izvoznicima i cestovnim prevoznicima tereta naplaćuju nakandu prilikom izvoza, te hoće li Vijeće ministara poduzeti mjere ukoliko se utvrdi da se radi o naknadama koje se cijelo Bosni i Hercegovini naplaćuju samo i isključivo na dva hercegovačka prevoza to jeste Bijača i Gorica, a nemaju utemeljenje u pozitivnim zakonskim ili podazakonskim aktima. Čisto da malo pojasnim, u kontaktu sa gospodarstvenicama saznao sam nevjerovatan podatak da se samo na ta dva granična prelaza godinama naplaćuje naknada za izlaz iz Bosne i Hercegovine u iznosu od 40 maraka, a za provoz praznog vozila 5 maraka. To se možda ne čini puno, ali čisto da imate usporedbu, ukoliko se primjerice radi, na carinskoj prelazu Gorica u Grudama izvozi kamion pjeska u Imotski gdje se gradi, taj kamion pjeska košta 180 maraka i autoprevoznik iz Hercegovine mora platiti 40 maraka carinskog terminala i mora platiti 5 maraka kad se vraća što dolazimo do nevjerovatne cijene, znači nastranu carine, nastranu ostala davanja koja plaća, da on plati 25% vrijednosti ukupnog tereta samo da pređe granicu. Na 600 kamiona frakcije koji, on je u godinu dana platio na prevozu Gorica nevjerovatnih 24.000 maraka. Za šest, sedam godina 170.000 maraka i upravo je zbog nekonkurentnosti izgubio posao od 650 kamiona godišnjeg izvoza frakcije kamena u Makarsku jer to jednostavno nije mogao ukalkulirati u cijenu i bio je nekonkurentan. Ja ću pitanje zamolite tehničke službe da dadnu predsjedatelju Vijeća ministara i u pisanoj formi, tako da ima precizno šta sam pitao i nadam se, osim na ovo pitanje da ću dobiti odgovor i na neka prethodna pitanja koja sam postavljao uvaženom predsjedatelju Vijeća ministara, primjerice radi ima više od pola godine kako sam postavio pitanje da dobijem napismeno koji su to zaslužni kadrovi kojim je Bosna i Hercegovina ...
Vrijeme gospodine Karamatiću. MARIO
platila usavršavanje i školovanje, koristim vrijeme na odgovor na pitanje, kojim je Bosna i Hercegovina platila usavršavanje, koji su to kadrovi i kakvi su benefiti za Bosnu i Hercegovinu. Odgovr nikad nisam dobio. Možda uvaženi predsjedatelj Vijeća ministara misli da sam mislio na njega, ali nisam, njemu je to platio Kanton Sarajevo. Mene interesira kome je Bosna i Hercegovina platila magistarske radove, doktorske radove i stvarno bih volio da dobijem to napismeno, da vidimo koji su to supermeni koji toliko vrijede Bosni i Hercegovini da im mi plaćamo školovanje, jer većina, evo, ljudi u ovoj sali je sama sebi platila školu. Hvala lijepo. 5
Hvala Vama. Riječ dajem delegatu Martinu Ragužu. Izvolite.
Zahvaljujem se gospodine predsjedatelju. Srdačan pozdrav svim nazočnima. Moje pitanje je bilo najavljeno ministru sigurnosti, gospodinu Mektiću, ali ne vidim ga ovdje danas, ne vidim ni neke druge ljude, zamjenika iz Ministarstva sigurnosti, ali pošto imamo mi danas predviđeno 11. točku dnevnog reda – Izvješće o poduzetim žurnim mjerama kad je u pitanju sposobnost Bosne i Hercegovine da se nosi sa posljedicama izbjegličke krize, moje pitanje zbog javnosti ću ovdje ponoviti, a ono je bilo izravno: Koje su trenutne, a koje dugoročne sigurnosne posljedice po Bosnu i Hercegovinu zahvaljujući ovakvoj migrantskoj krizi koja je, evo, svoj epicentar doživljela u Bosni i Hercegovini u konačnici? I samo kratko da obrazložim: Mi ovih dana dobivamo kontradiktorne informacije od najodgovornijih ljudi u Bosni i Hercegovini po ovim pitanjima, pa ću vas podsjetiti da je ravnatelj Državne granične službe rekao da je dosad ušlo skoro 10.000 ljudi registrirano, pitanje koliko je neregistrirano ušlo, da od toga 99% nema nikakve dokumente, pazite, od 10.000 ljudi nema ih 100 dokumente, pa do činjenice da istočnu granicu čuva jedan granični policajac na 33 kilometra, pa do činjenice, dakle, da je ovih dana kontenziran čitav taj priljev u jedan dio Bosne i Hercegovine, Krajinu, da su jučer preko 50 najodgovornijh ljudi sa tog prostora, što načelnika, što vjećnika upozorilo javnost i državne institucije na složenost stanja s kojim se ..., ta regija je izložena, do činjenice da su migranti počeli umirati od najopasnijih bolesti poput meningitisa, do činjenice da uopće nema konsensusa oko toga gdje će biti lokacija i kako se nositi sa ovim izazovima, do činjenice, dakle, da postoje određene špekulacije da je Bosna i Hercegovina ciljano mjesto premještanja određenog kvantuma ljudi sa ugroženih područja, i ne samo sa ugroženih područja, sve to zahtjeva jedan ozbiljan institucionalni odgovor od nadležnih institucija. Evo danas ga ne možemo dobiti, ne znači da ga nećemo dobiti idući put. Ja njima dajem šansu da i zbog Doma naroda i zbog ukupne javnosti daju potpune informacije, a oko ove informacije ću nešto dalje govoriti, a inače, i da zaključim u ovom vremenski predviđenom roku, jer bilo bi dobro da mi ovdje kao Dom naroda imamo jedan zaključak danas povodom ove točke 11., da težina ove situacije zaslužuje zasjedanje oba doma zajedno sa Vijećem ministara i nadležnim institucijama. Ja vrlo odgovorno ovo govorim i da ne razmišljamo o godišnjem odmoru dok se ovakve stvari dešavaju. Hvala lijepo.
Hvala Vama. Ministar Mektić nije najavio odsustvo sa današnje sjednice, ali ćemo vaše pitanje ostaviti za naredno zasjedanje. Delegatkinja Ljilja Zovko uputila je tri pitanja u pisanom obliku. Prvo pitanje upućeno je Vijeću ministara BiH i svim institucijama, drugo Vijeću ministara BiH i Regulatornoj agenciji za komunikacije BiH i treće Vijeću ministara BiH, Ministarstvo vanjske trgovine i 6 ekonomskih odnosa BiH, Ministarstvu civilnih poslova BiH i Ministarstvu sigurnosti BiH. Navedena pitanja su u skladu sa članom 158. stav (2) Poslovnika Doma naroda poslijeđena onima kojima su upućena. Delegatkinja je dobila odgovore od Agencije za nadzor nad tržištem BiH, Agencije za rad i zapošljavanje BiH i Odbora državne službe, Odbora državne službe za žalbe BiH. Da li je delegatkinja zadovoljna dobivenim odgovorima? Izvolite.
Hvala lijepo. Zadovoljna sam dogovorima, ali samo da pojasnim za neke kojima nije jasno. Radi se o pravnim subjektima, znači ovlaštenja koja su data pravnim subjektima. Ako, evo, da i to uđu u zapisnik.
Hvala lijepo. Iscrpili smo delegatska pitanja. Za 41. sjednicu predlažem sljedeći izmijenjeni Dnevni red 1. Usvajanje Zapisnika 40. sjednice Doma naroda Parlamentarne skupštine BiH; 2. Izvještaj Evropske komisije o Bosni i Hercegovini za 2018. godinu, broj: 01,02-06- 1004/18 od 18.04.2018.; 3. Zahtjev Predstavničkog doma Parlamentarne skupštine BiH za razmatranje Prijedloga zakona o izmjenama i dopuni Zakona o krivičnom postupku Bosne i Hercegovine po hitnom postupku, u skladu s člankom 124. Poslovnika Doma naroda, broj: 02-02-1-668/18 od 10.07.2018.; 4. Prijedlog zakona o osiguranju depozita u bankama (P.Z.E.I) (prvo čitanje), predlagač: Vijeće ministara BiH, zakon broj: 01,02-02-1-1027718 od 18.05.2018., razmatranje po skraćenom postupku; 5. Prijedlog zakona o Državnoj agenciji za istrage i zaštitu (prvo čitanje), predlagač: Vijeće ministara BiH, zakon broj: 01,02-02-1-3010/17 od 21.03.2018.; 6. Izvještaj o radu Pravobranilaštva BiH za period 01.01. – 31.12.2017., broj: 01,02- 10-905/18 od 06.04.2018.; 7. Izvještaj o proveđenju zakona iz nadležnosti Centralne izborne komisije BiH u 2017. godini, dostavljen od Centralne izborne komisije BiH, broj: 01,02-50-19- 1190/18 od 15.05.2018.; 8. Drugi izvještaj monitoringa provođenja Strategije za borbu protiv korupcije 2015.- 2019. i Akcionog plana za provođenja Strategije za borbu protiv korupcije 2015.- 2019., dostavljen od Agencije za prevenciju korupcije i koordinaciju borbe protiv korupcije, broj: 05/8-04-601/18 od 26.02.2018.; 9. Izvještaj o radu Agencije za prevenciju korupcije i koordinaciju borbe protiv korupcije za period od 01.01. – 31.12.2017., broj: 05/8-04-785/18 od 20.03.2018.; 10. Izvještaj o radu Ureda za razmatranje žalbi BiH za 2017. godinu, broj: 01,02-50-19- 1258/18 od 22.05.2018.; 11. Informacija o provedbi Plana hitnih mjera i realiziranju aktivnosti navedenih u Informaciji o procjenama i mogućnostima Bosne i Hercegovine u vezi s pitanjem 7 izbjegličke krize u regiji i Europskoj uniji i pregledu situacije u vezi s migrantskom krizom na zapadnobalkanskoj ruti, materijal Vijeća ministara BiH, broj: 01,02,03- 04-741/18 od 14.03.2018.; 12. Informacija o projektu PRO-Budućnost i Platformi za mir, podnosilac: Ministarstvo za ljudska prava i izbjeglice BiH, broj: 01,02-37-1671/17 od 11.07.2017.; 13. Prijedlog odluke o razrješenju dužnosti člana Nezavisnog odbora kao nezavisnog tijela policijske stukture Bosne i Hercegovine, predlagač: Kolegij Doma naroda Parlamentarne skupštine BiH od 27.07.2018. godine; 14. Davanje saglasnosti za ratifikaciju Memoranduma o razumijevanju za saradnju u području obrazovanja, visokog obrazovanja i naučnog istraživanja između Vijeća ministara Bosne i Hercegovine i Vlade Države Katar, broj: 01,02-05-2-1141/18 od 09.05.2018.; 15. Davanje saglasnosti za ratifikaciju Memoranduma o razumijevanju između Vijeća ministara Bosne i Hercegovine i Vlade Države Katar o saradnji u oblasti zdravstva, proizvodnje lijekova i zapošljavanja zdravstvenih radnika, broj: 01,02-05-2-1142/18 od 09.05.2018.; 16. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Republike Makedonije o uvjetima putovanja državljana dvije zemalja, broj: 01,02-05-2-1353/18 od 05.06.2018.; 17. Davanje saglasnosti za ratifikaciju Izmjena i dopuna Sporazuma o uspostavi međunarodne organizacije ST-EP (Eliminacija siromaštva putem održivog turizma), broj: 01,02-05-2-1348/18 od 31.05.2018.; 18. Davanje saglasnosti za ratifikaciju Sporazuma o kulturnoj, obrazovnoj i naučnoj suradnji između Vijeća ministara Bosne i Hercegovine i Vlade Češke Republike, broj: 01,02-05-2-1296/18 od 29.05.2018.; 19. Davanje saglasnosti za ratifikaciju Ugovora o garanciji (Koridor Vc u RS-u Dio 1) između Bosne i Hercegovine i Evropske banke za obnovu i razvoj, broj: 01,02-05- 2-1220/18 od 31.05.2018.; 20. Davanje saglasnosti za ratifikaciju Sporazuma o zaštiti šišmiša u Europi (EUROBATS), London , 04.12.1991., broj: 01,02-05-2-1347/18 od 01.06.2018.; 21. Davanje saglasnosti za ratifikaciju Ugovora o finansiranju (Koridor Vc - Mostar jug) između Bosne i Hercegovine i Evropske investicione banke, broj: 01,02-05-2- 1485/18 od 25.06.2018.; 22. Davanje saglasnosti za ratifikaciju Ugovora o finansiranju (Koridor Vc - Zenica sjever) između Bosne i Hercegovine i Evropske investicione banke, broj: 01,02-05- 2-1486/18 od 25.06.2018.; 23. Davanje saglasnosti za ratifikaciju Amandmana broj 1 na Ugovor o finansiranju zaključen između Bosne i Hercegovine i Evropske investicione banke dana 19.05.2014. u Sarajevu i 05.06.2014. u Luxembourgu (Ugovor o finansiranju) – Distribucija električne energije BiH/B (Fi 83.108- SERAPIS 2010-0562), broj: 01,02-05-2-1542/18 od 04.07.2018.; 24. Davanje saglasnosti za ratifikaciju Sporazuma o investicionom grantu između Bosne i Hercegovine i Europske investicijske banke, Mediteranski koridor (R2a): Bosna i Hercegovina – Interkonekcija Hrvatska – Izgradnja prekograničnog mosta u Gradišci, broj: 01,02,03-05-2-1535/18 od 04.07.2018.; 25. Davanje saglasnosti za ratifikaciju okvirnog Sporazuma o zajmu između Razvojne banke Vijeća Europe i Bosne i Hercegovine LD 1890 (2016.) za finansiranje Projekta regionalne vodosnadbijevanja “Plava voda“, broj: 01,02-05-2-1585/18 od 10.07.2018. 8 Ovo je usaglašeni dnevni red Kolegija Doma naroda. Da li se neko javlja za riječ, ima li izmjena i dopuna? Gospodin Mario Karamatić se javio za riječ. Izvolite.
Zahvaljujem gospodine predsjedavajući. Evo, ovako, kad se pogleda sam dnevni red pa vidimo da imamo Zakon o kaznenom postupku, pa Zakonu o državnoj agenciji za istrage i zaštitu, pa prevencija borbe protiv korupcije, pa imigrantska kriza, pa živi užas. Ako neko ovo slučajno gleda, nema se čemu dobrom nadati u ovoj zemlji, ali ima jedna pjesma Hladnog piva, zove se „Nije sve tako sivo“, a ima i nekih lijepih događanja i kod nas u zemlji i u našem okruženju. Pa bih ja predložio da kao točku 6., znači prije nego pređemo na izvješća o radu i ratifikacije sporazuma, uvrstimo Prijedlog zaključka o upućivanju čestitke na športskim uspjesima zaslužnim pojedincima i timovima u zemlji i susjedstvu. Naime, ne znam koliko je tko upratio, međutim, naši prvi susjedi, a i Bosna i Hercegovina su ovih dana ostvarili ogromne športske uspjehe. Reprezentacija Bosne i Hercegovine osvojila drugo mjesto u sjedećoj odbojci na Svjetskom prvenstvu. Reprezentacija Republike Hrvatske u nogometu je osvojila drugo mjesto na Svjetskom provenstvu u nogometu i Novak Đoković iz Republike Srbije je uspio usvojiti jedan od najtežih grand slamova za osvojiti, Wimbledon. Znači, moj prijedlog je da kao šestu točki dnevnog reda uvrstimo zaključak o upućivanju čestitke na športskim uspjesima zaslužnim pojedincima i timovima u zemlji i susjedstvu. Hvala.
Moj prijedlog je da mi dostavite u pismenoj formi Vaš prijedlog tačke dnevnog reda. Riječ ima gospodin Halid Genjac.
Zahvaljujem predsjedavajući. Poštovani prisutni ja vas sve pozdravljam. Klub Bošnjaka u skladu sa članom 61. stav (1) Poslovnika Doma naroda predlaže da se dnevni red današnje sjednice dopuni sljedećom tačkom – Prijedlog zaključka povodom sramnih i nedopustivih uvreda potpredsjednice Narodne skupštine Republike Srbije, Vjerice Radete. Obrazloženje: U trenutku smrti predsjednice Udruženja „Majke Srebrenice“, rahmetli Hatidže Mehmedović, potpredsjednica Narodne skupštine Republike Srbije, Vjerica Radeta, je uputila tweet sa morbidnim, sramnim, čovjeka nedostojnim, sadržajem. Ta njena izjava je monstruozno izrugivanje najtežoj nesreći koja se može desiti majicu, supruzi, sestri, ženi koja je izgubila dva sina, dva brata, supruga i brojnu rodbinu. Razmjerama zla ta izjava je uvrijedila sve žrtve i sve koji se gnušaju zla u Bosni i Hercegovini, Srbiji, u cijelom svijetu. Osudili su taj užasni govor mrženje. Zato mislim da i Dom naroda treba reagovati. Ne možemo nikoga spriječiti da pokaže svoje neljusko lice, međutim možemo očekivati da se osoba koja najgrublje vrijeđa bošnjačke, ali i sve druge žrtve, bez obzira odakle dolaze, ukloni iz rukovodstva Narodne skupštine najvišeg zakonodavnog tijela Republike Srbije. Ukloniti takvu osobu iz rukovodstava Narodne skupštine je, prije svega, izraz poštivanja svih žrtava, ali i nužnost u interesu razvoja dobrih odnosa između Srbije i Bosne i Hercegovine i u interesu dobre saradnje najviših predstavničkih tijela Bosne i Hercegovine i Srbije. Zato predlažem da Dom naroda usvoji sljedeći zaključak: 9 1. Dom naroda Parlamentarne skupštine BiH najoštrije osuđuje sramnu i necivilizacijsku izjavu potpredsjednice Narodne skupštine Republike Srbije, Vjerice Radete, i poziva Narodnu skupštinu Republike Srbije da se odredi spram te izjave; 2. Dom naroda Parlamentarne skupštine BiH poziva Narodnu skupštinu Republike Srbije da potvrđujući opredjeljenje za razvijanje dobrih odnosa i saradnje najviših predstavničkih tijela Bosne i Hercegovine i Srbije razriješi Vjericu Radetu sa pozicije potpredsjednice Narodne skupštine Republike Srbije. Predlažemo da predložena dopuna se razmatra kao dva, odnosno druga tačka dnevnog reda. Zahvaljujem.
Hvala lijepo. Nemamo više prijedloga za izmjene i dopune dnevnog reda. Pristupićemo glasanju. Gospodin Mario Karamatić je predložio tačku dnevnog reda, s obzirom da nismo imali vremena da umnožimo ovaj Prijedlog zaključka, ja ću ga još jednom pročitati. Zaključak o upućivanju čestitke na športskim uspjesima zaslužnim pojedincima i timovima u zemlji i susjedstvu. To je predloženo kao tačka dnevnog reda pod brojem 6. Pristupićemo glasanju. Izvinjavam se nisam, nije na monitoru ovdje izašlo, pa evo onda možemo poništiti rezultate glasanja ako je. ____________(?) [[nije uključen mikrofon]] Moguće je i to, ja. Evo poništićemo glasanje s obzirom da nismo zaista imali na monitoru prijavu gospodina Novića. Izvolite imate riječ.
Uvaženi predsjedavajući, dame i gospodo predlažem 5 minuta pauze u ime Kluba srpskog naroda.
Pauza 5 minuta na zahtjev gospodina Novića. [[PAUZA]] Predlažem da zauzmu svoja mjesta, da počnemo sa radom. Gospodine Noviću imate li potrebe da uzmete riječ nakon pauze? Izvolite. 10
Hvala. Tražio sam pauzu da se Klub srpskog naroda konsultuje u vezi sa inicijativama za uvrštavanje u dnevni red ove dvije tačke koje su predložili gospodin Karamatić i gospodin Genjac. Prije svega da kažem da kada je riječ o predlogu gospodina Genjca, ja mislim da ne treba uvoditi gore mržnju i sukobe nego što ova zemlja ima generalno, svak normalan je, koliko mi se čini, osuđivao i individualno i pojedinačno izjave svih onih koji su sa dozom užasnih riječi rekli i o tom, ali i o nekim drugim slučajevima i to se ne može, naravno, prihvatiti niko ko uopšte razmišlja ljudski i civilizacijski. Ali ne treba zaboraviti još neke stvari, prvo ako se ja ne varam da je Maja Gojković se izvinula svima za taj gest, kao predsjednica Skupštine Srbije. S druge strane mislim da je 41 poslanik u Skupštini Srbije već pokrenuo inicijativu za smjenu gospođe Radete. Treće, čini mi se da je i gospodin Softić na tu temu dao izjavu i da je osudio da li u ime svoje partije ili ne znam Parlamenta, ne mogu baš da citiram i na kraju krajeva nije ni bitno, ali bi bilo zaista ozbiljno meni mnogo draže da ste smogli snage, ako ste predlagali ova dva zaključka, pa da ste našli shodno da nas i konsultujete s obzirom da ne može zaključak ni proći ako nismo zajedno usaglasili te zaključke. Mislim da je i neprimjereno da mi djelimo lekcije parlamentu treće zemlje, šta on treba da uradi, da razrješava nekoga, da suspenduje nekoga itd. itd. I to je, dakle, što se tiče ovog pitanja. Što se tiče pitanja kolege Karamatića, ako bismo ušli u čestitke svima onima koji su postigli dobre rezultate sportske na olimpijskim, svjetskim, evropskim i drugim prvenstvima, nažalost, čini mi se da bi mi samo čestitali trećim zemljama, jer u našoj zemlji očigledno sve je manje nosilaca takvih, takvih medalja. Uz to imamo mi ministarstva resorna nadležna i potpuno je primjereno da u Savjetu ministara, Ministarstvo za civilne poslove uputi čestitku u ime Bosne i Hercegovine i Ministarstva za sportske rezultate. Ja ne mislim da se treba u ovo upuštati jer zašto onda ne bismo čestitali svima, uključujući i Francusku, koja je osvajač prvenstva, pa sutra će biti vjerovatno neko od odbojkaša, pa vaterpolista i tako dalje. I da završim, Klub srpskog naroda je jedinstven i ne može podržati nijednu od ovih predloženih inicijativa da se uvrste u dnevni red. Hvala.
Hvala lijepo gospodine Noviću. Da li predlagači ostaju pri svojim prijedlozima da pristupimo glasanju. Izvolite gospodine Genjac.
Zahvaljujem. Obzirom da smo otvorili raspravu o dnevnom redu i prijedlozima dnevnog reda, ja ću vrlo kratko bez namjere da ovo pitanje i na koji način učinim bolnijim i težim nego što jeste. Dakle, sve ovo stoji i da je predsjednica Narodne skupštine imala odgovarajuću reakciju i da je veliki broj javnih ličnosti sasvim razumljivo i sasvim opravdano osudio ovo, ali ja i dalje mislim da i Dom naroda Parlamentarne skupštine BiH treba o tome da kaže svoj stav i da Narodna skupština Republike Srbije treba da se odredi o tome, spram toga. Zašto? Zato što je to izjava žena koja sjedi u rukovodstvu Narodne skupštine Republike Srbije i uopće nemam namjeru, niti bilo kakvih pretenzija da dajem lekcije, da upućujemo lekcije, niti smo to uradili, ali mislim 11 da možemo pozvati prijatelje iz Narodne skupštine Republike Srbije, iz parlamenta sa kojim imamo saradnju, da zarad unapređenja daljeg razvijanja te dobre saradnje, da ih pozovemo da razmotre da se iz rukovodstva uklone osobe sa takvim stavovima. Jer ja ne vidim kako bi se mogla razvijati saradnja između Parlamentarne skupštine BiH i Narodne skupštine Republike Srbije sa takvim sastavom rukovodstva o tome se radi. Naravno, kao i svaki prijedlog zaključka u toku sjednice podložan razgovoru, pronalaženju kompromisa i traženju rješenja da se nađe rješenje koje je prihvatljivo svima. Ne može se nijedan zaključak usvojiti ako nema dovoljan broj ovdje delegata koji su za taj zaključak. I naravno ja sam i pretpostavio tu činjenicu u slučaju izglasavanja tačke da o tome razgovaramo i da se usaglasimo oko zaključka, ali vjerujte mislim da je za cjelokupnu trenutak, za sve ono što je vezano za ovo da bi bilo dobro da Dom naroda osudi to. Zahvaljujem.
Hvala lijepo. Ispravka krivog navoda, gospodin Ognjen Tadić. Izvolite.
Hvala gospodine predsjedavajući. Dame i gospodo, članovi Savjeta ministara, uvaženi gosti ispravka kvirog navoda se tako formuliše po našem Poslovniku, ali u suštini bi trebalo da se ovdje radi o nekom dodatnom objašenjenju koje je, čini mi se, za javnost bitno. Staviti u kontekst izjave poslanice Radetić Narodnu skupštinu Srbije ili Srbiju pogrešno je iz više razloga, ali ovaj koji je bitan ovdje to je da treba da se zna da se rukovodstvo Narodne skupštine Srbije ne bira kao kod nas. Dakle, u rukovodstvu Narodne skupštine Srbije prema procentima učešća u zakonodavnoj vlasti i vlas i opozicija imaju svoje predstavnike. Dakle, javnost u Bosni i Hercegovini treba to da zna da gospođa Radeta nije dio nikakve vladajuće većine, niti učestvuje u vršenju vlasti, niti je predstavnik zvanične Srbije na bilo koji način. U tome smislu bitno je, dakle, sad da iz svega ovoga ne stvori diskusija o tome da li mi pozivamo Srbiju da prihvati ili ne prihvati teret onoga što je na Tviteru napisala poslanica Radeta, dakle ne radi se o tome. Sutra bilo ko ko je iz njene stranke takođe može da se nađe na tom mjestu i da to ponovi i to je priča koja ide u nedogled, to prosto nema veze sa samim konceptom parlamentarizma kakav mi imamo ovdje, gdje rukovodstvo čine predstavnici većine, tamo rukovodstvo čine predstavnici i većine i manjine i to je različit koncept izbora. Drugo, mislim da u momentu kada Narodna skupština Srbije sama čini ono što bi, evo, ovim zaključkom tražilo se od nje, to nije pomoć Narodnoj skupštini Srbije, nego je pomoć možda upravo poslanici Radeta. Shodno tome ako želimo da prvo vidimo šta Narodna skupština Srbije misli o tome i kako će se izjasniti da to pričekamo da ne prejudiciramo na bilo kakav način ta pitanja, jer politizirati ovu situaciju, dakle, znači samo stavljati u politički kontekst jednu temu o kojoj svi znamo sve u Bosni i Hercegovini i različite pristupe, različita mišljenja i sve ono što je dio našeg života od '95. godine naovamo. Dakle, ja bih pozvao zaista predlagača da u ovom trenutku radi digniteta ovog Doma ovakvo jedno pitanje ne dovodimo do konačnog izjašnjavanja, pa da povuče ovaj prijedlog u ovom trenutku. Drugo, pozvao bih ga da prije nego što i eventualno sljedeći put bi predložio jednu ovakvu inicijativu, da prvo obavi konsultacije sa predsjednicima svih kljubova i da na taj način se postigne eventualno neki tekst koji govori o tim stvarima onako kako može da govori u ime Doma naroda Parlamentarne skupštine BiH sve je ostalo, evo još uvijek tretiramo kao vrlo razuman, kako bih rekao, kontekst u kome se 12 dešava sve što se dešava, ne dolazi do bilo kakvih rasprava ili svađa, hvala Bogu, što govori o našoj zrelosti kao ljudi odgovornih za mir i političku stabilnost. Ali naravno, sve ima svoju mjeru i pustimo da Narodna skupština Srbije učini ono što želi da učini pa ćemo nakon svih tih reakcija i mi vidjeti šta javnost u Srbiji i u Narodnoj skupštini Srbije misli o svemu tome.
Hvala lijepo. Riječ ima gospodin Mario Karamatić.
Zahvaljujem gospodine predsjedavajući. A evo uvažavajući apsolutno sve što je uvaženi kolega Nović rekao, moram reći još neke stvari. Prvo, volio bi da je neko slušao prijedlog, znači kada sam rekao čestitke u zemlji i u susjedstvu, površan pogled na kartu zemljopisnu kaže da Bosni i Hercegovini su susjedne zemlje Republika Hrvatska, Republika Srbija i Crna Gora. Nažalost, Crna Gora nije ništa osvojila i slažem se da vrlo rijetko imamo prigodu mi u Bosni i Hercegovini se veseliti bilo čemu i mislim da je upravo ovo trenutak kada smo mi konačno u Bosni i Hercegovini osvojili jedno drugo mjesto na Svjetskom prvenstvu i kada imamo odlične rezultate u susjedstvu da to iskoristimo. I kada kažem susjedstvu, bez obzira na nekadašnji Memorandum Srpske akademije znanosti i umjetnosti pojedine ambicije iz prošlosti kada su pisani grafiti – Srbija do Tokija itd. Moram uvaženog kolegu Novića upozoriti da Francuska ne graniči s Bosnom i Hercegovinom, ne graniči s Republikom Srpskom i ne graniči sa Srbijom, znači jedina SREDOJE
/nije uključen mikrofon/
Kao prijatelj, vidite, ja ne znam kuda ste mislili napravit koridor ili bilo šta, kako ste to zamislili, al u ovom trenutku, znači, nemamo potrebe čestitati ni Francuskoj, ni Brazilu, jer jednostavno nije nam susjedna zemlja i evo ja bih Vas uputio da pogledate kartu i ja ostajem kod svoga prijedloga i ja tražim da se o njemu glasa. Pa evo vidjećemo šta će reći uvažene kolege i kakvo je njihovo mišljenje. Hvala.
Hvala lijepo, gospodine Karamatiću. Gospodin Ognjen Tadić ima ispravku krivog navoda. Izvolite.
Pa evo kad već insistirate na tome, primjerenije je nešto uraditi drugo, nije uobičajeno da državni organ, institucija čestita nekom sportskom savezu, ali bilo bi primjereno da Bosna i Hercegovina, Dom naroda, čestita Ruskoj Federaciji i predsjedniku Rusije Vladimiru Putinu na uspješnoj organizaciji Svjetskog prvenstva. 13
To je to, je li? Hvala lijepo. Gospođa Ljilja Zovko ima riječ. Izvolite. BOJAN
[[nije uključen mikrofon]] Ima Mario Karamatić ispravak krivog navoda.
A gospodin Mario Karamatić ima ispravku krivog navoda, izvinjavam se gospođo Zovko. Izvolite.
Pa evo apsolutno uvažavajući stav uvaženog člana Kolegija, ja mu predlažem da se drugi put javi na raspravi o dnevnom redu, koja je još uvijek u toku, i da predloži točku dnevnog reda, pa ćemo se izjasniti i, iako i ja osobno mislim da je Ruska Federacija fantastičan organizacioni posao napravila na ovom Svjetskom prvenstvu u nogometu. A u mom prijedlogu se ne radi samo, znači, o Rusima nego se radi i o Englezima, znači i o Vimbldonu, radi se o puno toga, a ponovo naglašavam susjednim zemljama, barem u mom prijedlogu, tako da ne znam odakle iščupaste stvarno Rusku Federaciju jer Rusija ne graniči sa Bosnom i Hercegovinom, ne graniči s Republikom Srpskom, ne graniči sa Republikom Srbijom. Znači, to su neki zemljopisni apspekti koji bi Vama mogli biti interesantni, ali evo nije problem predložite točku dnevnog reda pa ćemo se očitovati. Hvala. OGNJEN
/nije uključen mikrofon/
Malo geografije. Izvolite gospođo Zovko.
Hvala lijepo. Obzirom na situaciju, ja bih stvarno zamolila kolege ako mogu da povuku ova dva prijedloga za izmjene dnevnog reda, jer uglavnom smo se uvijek dogovarali, mi kao Dom naroda smo funkcionirali sve ovo vrijeme dogovorno i bilo bi lijepo da mi ova dva prijedloga prebacimo na točku 12. kad je Informacija o projektu PRO-Budućnost i Platforma gdje je to tako lijepo opisano i gdje mi svi podržavamo međusobno uvažavanje i međusobnu suradnju i Bosna i Hercegovina samo na takav može način funkcionirati. Svi mi to dobro znamo, svi dobro znamo šta se s kim slaže i tu možemo osuditi svaki govor mržnje, tu možemo čestitke poslati svim pobjednicima, kao i da to bude u sastavu točke broj 12. da ne bi dolazili u situaciju da glasujemo o ovim stvarima, jer iz ove kuće kad iziđe to će samo producirati veće zlo, a nama treba lijek ne treba nam otrov. Molim vas ako možete razmislit da ne dolazimo ni u kakve ove političke koje će izazvati, vrijeme je svakako rovito, evo vidite da se na tviterima i fejzbucima svaša govori da mi ne produciramo sad ko je podržao, ko nije podržao. Moramo surađivati i 14 moramo razgovarat i uvažavat jedni druge i takve stvari dogovarati tekst, ono od riječi do riječi. Ako možete molim vas razmislite još jednom. Hvala.
Hvala gospođo Zovko. Pristupićemo glasanju, predlagači su nakon ove pauze ostali pri svojim prijedlozima, ja ću po redu predlaganja staviti na glasanje prvo prijedlog gospodina Karamatića, evo još ćemo jednom pročitati. Dakle, kao tačka 6. predlaže se Zaključak o upućivanju čestitke na športskim uspjesima zaslužnim pojedincima i timovima u zemlji i susjedstvu. Pristupićemo glasanju. Hvala lijepo. Prisutno je 15 delegata – za je bilo 8, protiv je bilo 6, 1 suzdržan. Iz Federacije BiH – 8 za, 1 protiv, 1 suzdržan. Iz Republike Srpske – bez blasova za, 5 protiv i bez suzdržanih glasova. Postoji opća većina, ne postoji entitetska većina. Idemo u drugi krug glasanja nemamo saglasnosti u Kolegiju. Glasalo je 15 delegata – za je bilo 7, 6 protiv, 2 suzdržana. Iz Federacije BiH – 7 za, 1 protiv, 2 suzdržana. Republika Srpska – bez glasova za, 5 protiv, bez suzdržanih glasova. Postoji opća većina, ne postoji entitetska većina, stoga konstatiram da prijedlog tačke dnevnog reda nije prošao. Pristupićemo glasanju o prijedlogu izmjena dnevnog reda gospodina Halida Genjca, on je pedložio kao tačku 2. prijedlog koji je pročito za govornicom stavićemo na glasanje ovaj prijedlog dnevnog reda, dopune dnevnog reda. Prisutno je 15 delegata – za je bilo 7, 5 protiv, 3 suzdržana. Federacija BiH – 7 za, bez glasova protiv, 3 suzdržana. Republika Srpska – bez glasova za, 5 protiv, bez suzdržanih glasova. Postoji opća većina, ne postoji entitetska većina. Idemo u drugi krug ne postoji saglasnost. Glasanju je pristupilo 15 delegata – za je bilo 7, 5 glasova protiv, 3 suzdržana glasa. Federacija BiH – 7 za, bez glasova protiv, 3 suzdržana glasa. Republika Srpska – bez glasova za, 5 glasova protiv, bez suzdržanih glasova. Postoji opća većina ne postoji entitetska većina, stoga konstatiram da prijedlog izmjena dnevnog reda od strane gospodina Genjca nije dobio potrebnu većinu. Saćemo glasati i o predloženom dnevnom redu, s obzirom da smo imali ove izmjene stavićemo na glasanje predloženi dnevni red onako kako je to Kolegij učinio. Glasanju je pristupilo 15 delegata – za je bilo 15, bez glasova protiv i bez suzdržanih glasova. Federacija BiH – 10 za, bez glasova protiv i bez suzdržanih glasova. Republika Srpska – 5 glasova za, bez glasova protiv i bez suzdržanih glasova. Postoji opća i entitetska većina, stoga konstatiram da je dnevni red 41. sjednice usvojen. Prelazimo na tačku jedan, Ad. 1. Usvajanje Zapisnika 40. sjednice Doma naroda Parlamentarne skupštine BiH 15 Otvaram raspravu. Da li se neko javlja za riječ? Nemamo prijavljenih. Glasamo o Zapisniku 40. sjednice Doma naroda Parlamentarne skupštine BiH. Glasanju je pristupilo 15 delegata – za je bilo 15, bez glasova protiv i bez suzdržanih glasova. Federacija BiH – 10 za, bez glasova protiv i bez suzdržanih glasova. Republika Srpska – 5 glasova za, bez glasova protiv i bez suzdržanih glasova. Postoji opća, postoji entitetska većina stoga konstatiram da je usvojen Zapisnik 40. sjednice Doma naroda Parlamentarne skupštine BiH. Prelazimo na tačku dva, Ad. 2. Izvještaj Evropske komisije o Bosni i Hercegovini za 2018. godinu, broj: 01,02-06-1004/18 od 18.04.2018. godine
Zahvaljujem se još jednom. Ma evo samo nekoliko stvari, da ne prođe ova točka dnevnog reda bez reakcije nas izaslanika, a radi se, dakle, o Izvješću najvažnijih tijela asocijacije u kojem svi želimo, bar se tako ja nadam, a i vjerujem da je to još uvijek većinsko raspoloženje građana u ovoj zemlji, da budemo punopravni članovi i samo nekoliko stvari, znači. Prvo, politička situacija, politički kriteriji koji su ovdje navedeni i stvarno stanje kad je to u pitanju u Bosni i Hercegovini govori nam nekoliko stvari. Kaže – na funkcioniranje Predsjedništva BiH utjecalo je iznošenje oprečnih stavova pojedinih članova Predsjedništva o nizu pitanja iz nadležnosti nad vanjskom politikom. Znači, ustavna odgovornost Predsjedništva je, da nas podsjeti sviju, vođenje vanjske politike i zastupanje interesa Bosna i Hercegovine. Kad je u pitanju Parlament, evo mi smo dragi i uvaženi kolegice i kolege u Parlamentu, pa se kaže – usljed neuspjeha Parlamentarne skupštine da provede odluku u datom roku od 6 mjeseci Ustavni sud je ukinuo neustavne odredbe čim je stvorena pravna praznina koja potencijalno može otežati provođenje Općih izbora 2018. Odluka Ustavnog suda iz 2010. godine treba biti provedena kako bi se štitilo demokratsko pravo građana Mostara, a evo osam godina znači. 16 Što se tiče funkcioniranja Parlamenta, kaže – tenzije među strankama vladajuće koalicije negativno su utjecale. Pa se onda dalje govori o presudi Evropskog suda za ljudska prava, pa se onda govori o stanju ljudskih sloboda, pravosuđe, borba protiv korupcije i organiziranog kriminala. I šta mi iz ovoga svega možemo iščitati? Možemo iščitati, dakle, da postoji ovdje u kontinuitetu, rekao bih, jedan već ustaljeni, da ne koristim neke teže riječi, skoro pa birokratski jezik kojim se pišu ova izvješća iza kojeg se ustvari između redova može naznačiti, dakle, da prvo vladajući apsolutno nisu na tragu onih strateških opredjeljenja koja je ova zemlja i njene institucije zacrtale kad je u pitanju evropski put i da se to ne može više prikrivati, evo to je moja poruka onim koji u ime Evropske komisije dođu ovdje i kažu da je postignut izvanredan napredak. Pa imali smo to priliku u nekoliko navrata čuti, a onda imamo ovakva izvješća koja seciraju ustvari stvarno stanje. Pa to stvarno stanje znači najmanje tri godine kašnjenja od obećanog roka za dobivanje statusa kandidata koje je u to vrijeme u tih tri izgubljene godine preko sto tisuća ljudi napusti ovu zemlju i defakto imamo najodgovornije ljude u Evropi koji ovih dana dolazeći ovdje mogu samo konstatirati nažalost da se, kako oni to kažu, narodi sve više udaljuju međusobno a ne da idemo zajedno graditi odnose i tu evropsku budućnost. I ono što je posebno, evo i time ću završiti, značajno jeste da i ljudi iz Vijeća ministara koji su se proprilično često kitili tom evropskom agendom da ih danas nema kad je ovo na dnevnom redu ovdje. Prema najvišoj zakonodavnoj instituciji, da ih nema kad su u pitanju najteža pitanja za ovu zemlju poput izbjegličke krize i nekih drugih pitanja. Pa ja samo hoću da ukažem na tu mimikriju, hipokriziju, znači, obnašanja najodgovornijih dužnosti, kupljenja, kupljenja poena dnevnopolitičkih, a ustvari suštinski procesi kad su u pitanju ... integracije idu dalje. A da ne govorim o stvarnom stanju ljudskih prava i beznađu običnog čovjeka i njegove vjere uopće da li postoji više u institucije i jednakost pred zakonom itd. Tako da veliki raskorak je između onog i veliki privid kad je u pitanju evropski put u odnosu na stvarno stanje, to ne znači da mi trebamo odustati, ja sam uvjeren dakle da će uskoro doći do promjena tih struktura koje će biti ipak puno kredibilnije kad je u pitanju taj evropski put i ispunjavanje obveza, kriterija i vrijednosti kojima trebamo težiti. Hvala lijepo.
Hvala gospodine Raguž. Riječ ima gospodin Sifet Podžić. Izvolite.
Pozdravljam uvažene kolege. Gospodine predsjedavajući, ja ne znam otkud Vama informacija da je Komisija za evropske integracije ovo razmatrala. Dakle, mi jednostavno smo prekjuče trebali ovo imati na dnevnom redu i Komisija nije imala kvoruma, ja mislim da uopšte nisu se stekli uslovi da se o ovoj tačci dnevnog reda raspravlja, a dodajući i ovo što je gospodin Raguž takođe dodao, mi tu nemamo ni predsjedavajućeg Vijeća ministara, .... ljude i ja mislim da jednostavno o ovome ne možemo raspravljati, jel' Komisija se nije izjasnila o ovome Izvještaju. Hvala.
Hvala lijepo. 17 Službe su dostavile kao da je Komisija imala mišljenje, ja se izvinjavam zbog tog propusta. Riječ ima gospodin Nebojša Radmanović.
Je li raspravljamo ili ne rasrpavljamo gospodine predsjedavajući?
Mi smo otvorili ovu tačku dnevnog reda, samo izvolite.
Dobro. Dame i gospodo i gospodine predsjedavajući nadam se da isto vidimo mi ovdje, da vi odatle isto vidite ovo što mi vidimo i o čemu su govorili gospodin Raguž i ostali. Pogledajte ovaj drugi red, a raspravljamo o Izvještaju Evropske komisije i da vas podsjetim, predsjedavajući Savjeta ministara je bio onaj koji u ovoj sali i na sjednicama Zajedničke komisije tako govorio o uspjesima Savjeta, kome je on na nečlu, kada je u pitanju evropski put, kad smo se mi svi čudili. Sjećate se da smo znali da mu kažemo da smo izgleda u različitim zemljama živimo, njega danas nema, nema Savjeta ministara, uvažavajući dva ministra i dva zamjenika koji su tu i to nema smisla. I to je morao Kolegij da kaže na samom početku, da mi ne možemo ovakve stvari da vodimo raspravu ovdje uopšte u ovakvoj situaciji. Simpatično je kad gospodin Raguž kaže – idući put ćemo raspravljati. Nema gospodine Raguž idućeg puta, nema. Savjet ministara nam pokazuje da nema idućeg puta, mi još mislimo da ima, njih to ne zanima, ni mi, ni niko u ovoj zemlji, oni su na godišnjem odmoru, a ljudi traže da se radi. A kad je evropski put u pitanju moralo se raditi mnogo više i morali smo tu napraviti neke korake. Ima stvari koje su gore nego u ovom Izvještaju, sam Izvještaje je nevjerovatna kritika aktuelne vlasti. Dakle, sve ono što smo mi govorili iz opozicije na nivou Bosne i Hercegovine je malo kako piše u Izvještaju. Bilo je tako i prošli put, samo nas je predsjedavajući ubjeđivao da smo loše pročitali. Ali oni koji su pratili Samit u Sofiji mogli su još gore stvari da čuju oko ovoga, odnosno da ne čuju ništa, a to je gore, da kažu da nema Bosne i Hercegovine nigdje na tom putu. I Savjet ministara ne dođe da nam priča o tome, odnosno predsjedavajući, izvinjavam se ponovo vama dvojici koji ste ovdje i dvojici zamjenika, mislim da nemamo uslove da vodimo raspravu o ovome. Mislim da moramo čuti od predsjedavajućeg Savjeta ministara šta je realizacija strateškog puta Bosne i Hercegovine kada je u pitanju Evropska unija i ima li je uopšte. Ovako kako stvari stoje neće nikada ni biti ništa od toga. Hvala.
Hvala lijepo. Nemamo više prijavljenih. Iz onoga što je gospodin Podžić i gospodin Radmanović su kazali, ja sam shvatio da vi predlažete da odgodimo raspravu po ovom pitanju, po ovoj tački dnevnog reda s obzirom na neprisustvo predsjedavajućeg Vijeća ministara. Evo ja ću staviti na glasanje ovaj prijedlog da se i o njemu izjasnimo. Mi svakako o ovom Izvještaju nećemo glasati, ali rasprava ima smisla ukoliko je i predsjedavajući prisutan. Stavićemo na glasanje, dakle, da se ova rasprava o ovoj tački odgodi za sledeće zasjedanje. 18 Glasanju je pristupilo 15 delegata – za je bilo 13, 1 protiv, 1 suzdržan. Federacija BiH – 9 za, 1 protiv, bez suzdržanih glasova. Republika Srpska – 4 za, bez glasova protiv, 1 suzdržan. Postoji opća većina, postoji entitetska većina. Konstatujem da je prijedlog da se rasprava po ovoj tački dnevnog reda odgodi za sledeće zasjedanje dobio potrebnu većinu. Prelazimo na tačku tri, Ad. 3. Zahtjev Predstavničkog doma Parlamentarne skupštine BiH za razmatranje Prijedloga zakona o izmjenama i dopuni Zakona o krivičnom postupku Bosne i Hercegovine po hitnom postupku, u skladu s članom 124. Poslovnika Doma naroda, broj: 02-02-1-668/18 od 10.07.2018. godine Dobili ste zahtjev Predstavničkog doma Parlamentarne skupštine BiH za razmatranje Prijedloga zakona o izmjenama i dopuni Zakona o krivičnom postupku BiH po hitnom postupku u skladu sa članom 124. Poslovnika Doma naroda. Riječ dajem predlagaču Zakona, ako je tu. Otvaram raspravu. Ko se javalja za riječ? Da li ima bilo ko iz Predstavničkog doma u formi predlagača ovdje? Nema. Gospodin Amir Fazlić je, koliko je meni poznato, predlagač ovog Zakona u Predstavničkom domu. Ukoliko nije predlagač ovdje moraćmo staviti na glasanje da li ćemo nastaviti raspravu po ovoj tački ili ćemo je odgoditi za sledeći puta kad bude bio prisutan predlagač. Gospodin Sredoje Nović ima riječ. Izvolite.
Kakav apsurd u ovoj zemlji. Pa da li zaista treba ovdje govoriti ili završiti ovu sjednicu i otići kući? Zaista je li ovo, je li ovo sramno za javnost ove zemlje? Pa gdje su oni koji jutros poručuju – ko ne bude glasao za ovaj Zakon svrstao se sa kriminalcima? Gdje su ti koji su to tako poručili, pa gdje su predlagači Zakona ovog? Zna se da to i nije Zakon bio uvaženog poslanika iz Predstavničkog doma, pa valjda toliko smo pismeni svi. I pogledajte molim vas, hića, propada zemlja, Ustav će biti užas, narod, evo ga, počeli dolaziti, ubijati, klati, kriminal, korupcija, dajte Zakon po hitnom postupku, ko ga brani? Nemam riječi, mnogo šta bih mogao da kažem, ponekada i želio, ali želim da ostanem bar samo za sebe. Gospodo u vladajućoj garnituri, dajte onda, usvojite ovaj Zakon. Evo, ako može i bez ovog predlagača, bez bilo koga, i nemojte više onda pojavljivati se na ovaj Dom sa ma kakvim zakonom o hitnom postupku. Čujte, Zakon o hitnom postupku i niko ni da uhom mrdne. Nemam šta da kažem, ovo je narode Bosne i Hercegovine stvarnost današnje vladajuće koalicije u Bosni i Hercegovini.
Hvala gospodine Noviću. 19 Nastavljamo sa radom. Dakle, zbog neprisustva predlagača mi smo dužni da stavimo na glasanje prijedlog da li ćemo danas raspravljati o ovom Zakonu bez prisustva predlagača, ili ćemo to odgoditi za sljedeće zasjedanje. Stavljam na glasanje. ____________(?) [[nije uključen mikrofon]] Molim? ____________(?) [[nije uključen mikrofon]]
Izvinjavam se. Ja mislim da uopće nema prostora ni za neprimjerenu dramatizaciju, ni za neprivremeno karikiranje. Dakle, mi imamo pred sobom jedan Zakon koji je već mjesecima u proceduri. Zakon o kome cjelokupna javnost sve zna i Zakon o kojem i ovi delegati ovdje u Domu naroda sve znaju. Dakle, nije ovo nikakav odraz stanja vladajuće garniture, odnos prema zakonima i prema rješenjima u zakonu je odraz svakog od nas pojedinačno i odraz našeg odnosa i prema organiziranom kriminalu i ... terorizmu i prema međunarodnom kriminalu što je posebno važno, i odraz poštivanja onoga na što smo se obavezali, a to je prihvatanje određenih standarda u, iz Evrope u bosanskohercegovačkom pravosuđu i osiguravanje integriteta pravosudnog sistema. Dakle, poslovnička odredba postoji da treba da bude prisutan predstavnik predlagača. Mnogo puta je Predstavnički dom predložio zakon, a da predstavnik Predstavničkog doma nije bio prisutan, mnogo puta se to dešavalo. Nije to nikakva drama i nije zbog toga ništa se desilo, niti će se zbog toga desiti bilo šta značajno. Ne vidim šta bi nam novo mogao reći predstavnik Predstavničkog doma osim onoga što je nama svima poznato, svima nama, svima nama pojedinačno. Dakle, ovo je pokušaj da se na jednom posebnom za ova, za sadržaj pitanja prilično irelevantnom pitanju skrene pažnja. Dakle, molim vas, važno pitanje na dnevnom redu, pitanje o kome poznajemo sve što je rečeno, postoji poslovnička odredba, ali molim vas nemojte da dramatiziramo i nemojte da prestavljamo stvar onakvom kakva nije. Dakle, imamo pred sobom Zakon, imamo izjašnjavanje o proceduri, zakon o kojem mjesecima već sve znamo. Zahvaljujem.
Hvala lijepo. Gospodin Martin Raguž ima riječ.
Zahvaljujem se. Znači, ne možemo reći da ovo nije odraz stanja u parlamentarnoj većini gospodine Genjac, uz svo poštovanje ovih drugih činjenica. Ovo je baš jedan od najradikalnijih izraza stvarnog stanja, ali to ne opravdava nas, ja se i dalje slažem sa Vama, da mi dalje ne preuzimamo odgovornost za ovaj važan Zakon jer ako nemate unutar Vijeća ministara jedan prijedlog koji dolazi pred Parlament, onda je elementarna činjenica, dakle, da nemate političku odgovornost za ovaj važan ... I šta onda imamo? Imamo činjenicu da postoje ljudi, insitucije, pa i iz Evrope, i iz prijateljskih zemalja, ja tako doživljavam i želim to zbog javnsoti reći, koji su iskreno zabrinuti za mogućnost da Bosna i Hercegovina ostane bez instrumenata, da se nosi sa organiziranim kriminalom, korupcijom, terorizomom itd. To su činjenice i svi mi imamo međusobno komunikaciju i sa institucijama i sa javnošću, i sa stvarnim stanjem i svako od nas će se odrediti pojedinačno ili zajednički oko toga, to je legitimno pravo, ali ne možemo eskulpirati od odgovornosti one koji su nam trebali to predložiti. Nije ovo zbog ovog Zakona, ovo je zbog činjenice, dakle, šta se nama dešava i zašto smo tu gdje jesmo pred svake izbore. Ne znamo više ko je vlast, ko je opozicija, krivi su nam drugi iz drugog naroda i stalno imamo taj vrući pijesak, prebacivanje odgovornosti. Položite brate jednom pošteno račun za sve dobro što je uložno vladajući, ima svi da to pozdravimo, što nije nije, zatražiti podršku od naroda za ono što je dobro, ako nije dobro pa daj da jednom taj ciklus prekinemo. A što se tiče ovog Zakona, mislim nemamo mi prostora više igrati se sa ovim Zakonom, nemamo više prostora jer vidjeli smo maloprije na primjeru migrantske krize, tako je na svim drugim primjerima, znači gubimo vrijeme, nismo kapacitirani u političke konfrontacije i niz drugih stvari, i mislim da ja sam jedan od onih koji je spreman preuzeti odgovornost da ovaj Dom konačno da svoj doprinos, da se usvoji Zakon koji bez obzira šta ko misli, ima neku vrstu certifikata od ljudi koji žive ove vrijednosti, a to su evropske vrijednosti iz evropskih institucija. Hvala.
Hvala Vama. Gospođa Ljilja Zovko ima riječ.
Hvala lijepo. Tražim u ime Kluba hrvatskog naroda pauzu 10 minuta.
Pauza 10 minuta. [[PAUZA]] Riječ ima gospodin Ognjen Tadić, u ime Kolegija. 21
Poštovani gospodine predsjedavajući, imamo kvorum za rad koliko vidimo, imamo. Poštovani gospodine predsjedavjući, dame i gospodo, dakle, imamo kvorum za rad. Dakle, nakon ovih konsultacija u kojima je učestvovao i Kolegij Doma naroda, mi smo slobodni da vam predložimo sljedeće. S obzirom na atmosferu koja postoji u vezi sa ovom tačkom, kao i na ambijent koji jeste radni, a tiče se ove materije i želju da se ne pokaže bilo kakva opstrukcija, jer nije, defakto je nema, već se samo traži razjašnjenje adekvatnih pitanja koja su bitna za konačno odlučivanje o ovoj temi, da ne gubeći vrijeme iako predlagača nema danas zauzmemo stav da nastavimo raspravu po ovoj tački dnevnog reda i da se shodno tome izjasnimo da li smo za hitnu ili skraćenu proceduru, uz pretpostavku naravno, s obzirom da su konsultacije obavljene, na ishod tog glasanja. Smatramo da bi to bio najbolji način da Dom naroda Parlamentarne skupštine BiH izađe iz ove situacije za koju on nije odgovoran, jer je kao što vidimo, defakto odgovoran predlagač koji je doveo u poziciju sve nas, a rekao bih i neki predstavnici Međunarodne zajednice koji su danas brže bolje ..., sad ovo govorim u svoje ime, ne u ime Kolegija, koji su bez ikakve potrebe dolijevali ulje na ovu vatru iz kojih razloga, o tome će se vjerovatno više znati tokom sljedećih sedmica ili dana. Hvala.
Gospodine Raguž, sjednica je u toku.
Molim?
Sjednica je u toku kažem. Hvala lijepo. Gospodin Mario Karamatić ima riječ. Izvolite.
Zahvaljujem gospodine predsjedavajući. Pa evo, odmah da kažem iako principijelno ne podržavam da se radi po bilo kojoj točci, po bilo kojem prijedlogu, po bilo čijem prijedlogu ukoliko predlagač nije nazočan, jer to je ustalom miminum pristojnosti. Ja se sjećam kad sam bilo koji zakon ja predlagao, znao sam doći iz Hercegovine samo da dođem na povjerenstvo, pa ga skinu, pa se vratim ponovo nazad, ali znači, to je minimum pristojnosti i to je neka osnova ponašanja, evo, ne znam kako bih rekao. Što se tiče ovog Zakona, znači, imali smo i drago mi je da će Dom naroda pokazati odgovornost i podržati ću prijedlog Kolegija iz pijeteta prema Kolegiju i uvažavanju, znači totalno kompromisno od mene. Ono što želim reći, kad otvorite bilo koji medij u Bosni i Hercegovini, bilo koji, vidite toliku zabrinutost Međunarodne zajednicekoja ima toliki utjecaj na naše kolege u Predstavničkom domu da nisu uspjeli nijednog zamoliti ili natjerati da dođe danas ovdje kao predlagač. Znači, bilo koji zastupnik iz Predstavničkog doma je danas mogao biti ovdje i mi bi imali predlagača. Ono što ja mogu zaključiti iz ovog, da uvažena gospoda iz Međunarodne zajednice i naše kolege iz Predstavničkog odma se toliko brinu o ovome Zakonu da danima ne spavaju od toga, ali zato noću vrlo lijepo odvale, a izgleda da su danas produžili. Evo, samo toliko. Hvala. 22
Hvala lijepo. Gospodin Dragutin Rodić ima riječ.
Uvaženi predsjedavajući, dame i gospodo. Evo, obzirom da je tema vrlo ozbiljna i ozbiljna već duži period kada je u pitanju ovaj Zakon, da kažem sam nekoliko riječi u prilog onoga da ova materija i ovaj zakonski prijedlog ne stoji samo proforme u Domu naroda, nego se na tom Zakonu i ozbiljno radi i pokušava se da dođe se do krajnjeg rješenja. U međuvremenu od svih tih urgencija, određenih stavova kako određenih predstavnika unutar Bosne i Hercegovine, tako i van Bosne i Hercegovine mi u međuvremenu imamo i novo rješenje Ustavnog suda BiH koji je na određeni način prevazišao ovu situaciju. Naravno, ona je nemoguće da se trajno prevaziđe, ali trenutno ne postoji pravni vakum kad je ovo zakonsko rješenje u pitanju. Drugo, javio sam se samo iz jedne jednostavne činjenice, a to je da je ustavna, Ustavnopravna komisija 25. jula razmatrala prijedloge zakona koji su u proceduri u Domu naroda i da, kao što znate, na oba ta zakona, zakona koje je predložio Klub hrvatskog naroda u Domu naroda, a takođe i uvaženi delegat Halid Genjac, postoje amandmani kako od Kluba srpskog naroda, a neki dan su uloženi i amandmani Kluba hrvatskog naroda na oba zakona. Mi smo vrlo ozbiljno pristupili razmatranju tih prijedloga i dogovorili smo se na Ustavnopravnoj komisiji ne ni pojedinac, ne ni bilo ko, nego predstavnici konstitutivnih naroda da danas obzirom da imamo u proceduri tri zakona, da prethodna dva koja su u proceduri produžimo amandmansku fazu, a da se danas izjasnimo o ovome Zakonu po hitnom postupku. Ja mislim da imamo pretpostavke da vrlo brzo, zavisno od procedure koju ćemo danas usvojiiti nastavimo rad na ovom Zakonu i da vrlo brzo na način kako ja inače mislim da treba da se radi, da kažemo i da razmotrimo sve ono što je trenutno u opticaju i nađemo u direktnim razgovorima, naravno, ne zanemarujući ni činjenicu, ni ulogu Međunarodne zajednice, najbolje rješenje. Ako je najbolje rješenje ovo koje je ponuđeno i koje god se ponudi, kaže se to ne odgovora standardima, ja mislim da niko od nas pojedinačno ne radi na ovom Zakonu, nego su tu uključena i ministarstva pravde i entiteta i vrhunski pravnici i ja sam ubijeđen da možemo izaći iz ove situacije. Zato mislim da ne trebamo, ja se slažem, ovo nije uobičajno kada je ovako važan Zakon da nema nikoga ko je predlagač, ali nekada i hitnost, nekada i značaj samog zakonskog prijedloga prevazilazi i potrebu za čisto poslovničkim djelovanjem. Ja mislim da treba da nastavimo. Hvala.
Hvala gospodine Rodiću. Stavljam na glasanje prijedlog Kolegija da nastavimo raspravu po ovom Zakonu bez prisustva predlagača. Glasanju je pristupilo 15 delegata. Za je bilo 15, bez glasova protiv, bez suzdržanih glasova. Federacija BiH – 10 za, bez glasova protiv, bez suzdržanih glasova. Republika Srpska – 5 za, bez glasova protiv, bez suzdržanih glasova. 23 Postoji opća većina, postoji entitetska većina, stoga konstatiram da je ovaj prijedlog dobio potrebnu većinu. Sad ćemo staviti na glasanje, sad ćemo ustvari glasati o proceduri samog Zakona, o tome da li ćemo Prijedlog zakona razmatrati po hitnom postupku, u skladu sa članom 124. Poslovnika Doma naroda. Glasanju je pristupilo 15 delegata. Za je bilo 7, protiv 7, suzdržan 1. Federacija BiH – 6 za, 4 protiv, bez suzdržanih glasova. Republika Srpska – 1 za, 3 protiv i 1 suzdržan glas. Ne postoji opća većina, stoga konstatiram da prijedlog da se Zakon razmatra po hitnom postupku nije dobio potrebnu većinu. Budući da zahtjev za razmatranje Prijedlog zakona o izmjenama i dopuni Zakona o krivičnom postupku BiH po hitnom postupku nije usvojen, prvo treba da se izjasnimo o zahtjevu za razmatranje Zakona po skraćenom postupku u skladu sa članom 123. Poslovnika Doma naroda. Pristupit ćemo glasanju. Prisutno je 15 delegata. Za je bilo 14, bez glasova protiv, sa jednim suzdržanim. Federacija BiH – 9 za, bez glasova protiv, 1 suzdržan. Republika Srpska – 5 za, bez glasova protiv, bez suzdržanih glasova. Postoji opća većina, postoji i entitetska većina, stoga konstatiram da je Prijedlog zakona o izmjenama i dopuni Zakona o krivičnom postupku BiH po skraćenom postupku je usvojen. Prelazimo na tačku četri, Ad. 4. Prijedlog zakona o osiguranju depozita u bankama (P.Z.E.I) (prvo čitanje), predlagač: Vijeće ministara BiH, zakon broj: 01,02-02-1-1027718 od 18.05.2018., razmatranje po skraćenom postupku Ovo je prvo čitanje Prijedloga zakona, član 103. Poslovnika, prvo se vodi rasprava o potrebi donošenja i principima na kojima je Prijedlog zakona zasnovan. Dobili ste mišljenja Zakondavno-pravnog sektora, Ustavnopravne komisije Doma naroda i Komisije za finansije i budžet Doma naroda Parlamentarne skupštine BiH. Zakondavno-pravni sektor utvrdio je da Prijedlog zakona nije usklađen sa odredbama člana 95. Poslovnika Doma naroda i Jedinstvenim pravilima za izradu pravnih propisa u institucijama Bosne i Hercegovine. Zbog toga je Kolegij Doma naroda uputio predlagaču dopis i mišljenje Zakonodavno-pravnog sektora kako bi ispravio uočene nedostatke u Prijedlogu zakona o osiguranju depozita u bankama. Predlagač je 18.05.2018. godine dostavio novi tekst Prijedloga zakona usklađen sa Mišljenjem Zakonodavno-pravnog sektora. Ustavnopravna komisija Doma naroda utvrdila je da je Prijedlog zakona usaglašen sa Ustavom i pravnim sistemom Bosne i Hercegovine. Komisija za finansije i budžet Doma naroda podržala je principe Prijedloga zakona. Predstavnički dom na nastavku 63. sjednice održanom 26.07.2018. godine usvojio u prvom čitanju po skraćenom postupku Prijedlog zakona o osiguranju depozita u bankama. Riječ dajem Lilji Zovko, predsjedavajućoj Komisije za finansije i budžet Doma naroda. LJILJA
[[nije uključen mikrofon]] 24
Kao i u Izvještaju. Riječ dajem predlagaču Zakona. Imate li potrebe, ako nema ...? ____________(?) [[nije uključen mikrofon]] Nema potrebe. Otvaram raspravu. Da li se neko javlja za riječ? Nemamo prijavljenih. Zatvaram raspravu. Glasamo o Prijedlogu zakona o osiguranju depozita u bankama u prvom čitanju. Glasanju je pristupilo 15 delegata, 13 delegata, izvinjavam se. Za je bilo 13, bez glasova protiv, bez suzdržanih glasova. Federacija biH – 9 za, bez glasova protiv, bez suzdržanih glasova. Republika Srpska – 4 za, bez glasova protiv, bez suzdržanih glasova. Konstatujem da postoji opća većina, postoji entitetska većina, stoga mogu konstatirati da je Prijedlog zakona o osiguranju depozita u bankama usvojen u prvom čitanju. Prelazimo na tačku pet, Ad. 5. Prijedlog zakona o Državnoj agenciji za istrage i zaštitu (prvo čitanje), predlagač: Vijeće ministara BiH, zakon broj: 01,02-02-1-3010/17 od 21.03.2018.
/nije uključen mikrofon/
Kao u Izvještaju. Riječ dajem predlagaču Zakona. ____________(?) [[nije uključen mikrofon]] Nema potrebe. Otvaram raspravu. Da li se neko javlja za riječ? Nemamo prijavljenih. Zatvaram raspravu. Prelazimo na, je li predlagač prisutan, oprostite? ____________(?) [[nije uključen mikrofon]]
Dakle, ne znam gdje ste čuli ili vidjeli gospodine Radmanoviću da sam ja rekao da možemo preskočiti. Pogledajte stenogram, molim Vas, pa ćemo sljedeći put raspraviti.
Hvala lijepo. Glasamo o pitanju da li ćemo nastaviti raspravu po ovoj tački dnevnog reda bez prisustva predlagača. 26 Glasanju je pristupilo 13 delegata. Za je bilo 4, 8 protiv, sudržanih 1. Federacija BiH – 4 za, 4 protiv, 1 suzdržan. Republika Srpska – bez glasova za, 4 protiv, bez suzdržanih glasova. Ne postoji opća većina, stoga mogu konstatirati da Prijedlog da se nastavi rasprava po ovoj tački dnevnog reda nije usvojen. Stoga prelazimo na tačku šest, Ad. 6. Izvještaj o radu Pravobranilaštva BiH za period 01.01. – 31.12.2017., broj: 01,02-10-905/18 od 06.04.2018. Dobili ste Mišljenje Ustavnopravne komisije Doma naroda. Komisija je prihvatila Izvještaj. Predstavnički dom je na 61. sjednici održanoj 17.05.2018. razmatrao navedeni Izvještaj, te ga je zbog nedovoljne entitetske većine uputio na usaglašavanje u Kolegij. Kolegij je postigao saglasnost čime je Izvještaj o radu Pravobranilaštva BiH za period 01.01.- 31.12.2017. usvojen. Riječ dajem Halidu Genjcu, predsjedavajućem Ustavnopravne komisije Doma naroda. HALID
/nije uključen mikrofon/
Kao i u Izvještaju. Otvaram raspravu. Ko se javlja za riječ? Nemamo prijavljenih. Zatvaram raspravu. Glasamo o Izvještaju o radu Pravobranilaštva BiH za period 01.01.-31.12.2017. godine. Glasanju je pristupilo 12 delegata. Za je bilo 8, 2 protiv, 2 suzdržana. Iz Federacije BiH – 8 za, bez glasova protiv, bez suzdržanih glasova. Republika Srpska – bez glasova za, sa 2 protiv i 2 suzdržana. Postoji opća većina, ne postoji entitetska većina ... [[usaglašavanje u Kolegiju]] Nemamo zajedničkog stava u Kolegiju. Pristupamo ponovo glasanju. Glasanju je pristupilo 12 delegata. Za je bilo 8, 3 protiv, 1 suzdržan. Federacije BiH – 8 za, bez glasova protiv, bez suzdržanih glasova. Republika Srpska – bez glasova za, 3 protiv, 1 suzdržan glas. Postoji opća većina, postoji entitetska većina stoga konstatiram da Izvjaštaj o radu Pravobranilaštva BiH za period 01.01.-31.12. 2017. usvojen. Prelazimo na tačku sedam, 27 Ad. 7. Izvještaj o proveđenju zakona iz nadležnosti Centralne izborne komisije BiH u 2017. godini, dostavljen od Centralne izborne komisije BiH, broj: 01,02-50-19- 1190/18 od 15.05.2018.
/nije uključen mikrofon/
Kao i u Izvještaju. Riječ dajem podnosiocu Izvještaja ako želi. Nema ... IRENA
/nije uključen mikrofon/
Ima potrebe. Izvolite gospođo Hadžiabdić.
Zahvaljujem se predsjedavajućem, vrlo kratko. Pred vama je na 160. strana Izbještaj o provođenju zakona iz nadležnosti Centralne izborne komisije, iako je 2017. godina bila neizborna godina želim istaći da smo imali vrlo zahtjevne izbore za Općinu Stolac, prijevremene izbore za načelnike u Trnovu – Republika Srpska i u Glamoč, te posredne izbore za Grad Sarajevo i Grad Istočno Sarajevo. Naš fokus u 2017. godini je bio na kvalitetnoj pripremi općih izbora koje evo imamo ove godine. Radili smo intenzivno na ažuriranju biračkih spiskova, na operacionalizaciji izborne administracije i sistemski i postupno zagovarali uvođenje novih tehnologija. Naravno, radili smo i na poboljšanju zakonodavstva, inicirali smo izmjene Izbornog zakona i Zakona o finansiranju političkih stranaka i svoje prijedloge još u julu 2017. dostavili Interresornoj radnoj grupi. Neću vas zamarati sa internim poboljšanjima u smislu elektronskog protokola, elektronske skaldišne evidnecije, otvorenog centra za edukaciju, istaću još samo da značajnim uspjehom smatram objavu imovinskih kartona prvi put poslije 2013. godine. To bi u najkraćim crtama bilo ono što je Centralna izborna komisija radila u 2017. godini. Preporuke imate na 153. stranici, sa žaljenjem moram konstatovati da preporuke koje stavljamo redovno u naše izvještaje ublavnom prepisujemo. Preporuke koje su na 153. stranici su usvojene od 2015. i toku 2016. godine, nažalost one se ne implementiraju, njihova implementacija ne zavisi isključivo od Centralne izborne komisije, tu smo nemoćni i u tom smislu bih željela jednostavno potaknuti vašu pažnju. 28 Ako bude eventualne rasprave i ja lično i moje kolege bi cijenili argumentirane izjave i razmatranja o tome šta je CIK trebao uraditi u 2017. godini, a nije uradio. Hvala vam na prilici.
Hvala Vama, gospođo Hadžiabdić. Ja otvaram raspravu, da li se neko javlja za riječ? Zatvaram raspravu. Glasamo o Izvještaju o provođenju zakona iz nadležnosti Centralne izborne komisije BiH u 2017. godini zajedno sa preporukama sadržanim u Izvještaju. Glasanju je pristupilo 11 delegata – za je bilo 10, bez glasova protiv, 1 suzdržan glas. Federacija BiH – 7 za, bez glasova protiv, 1 suzdržan glas. Republika Srpska – 3 za, bez glasova protiv i bez suzdržanih glasova. Postoji opća većina, postoji entitetska većina, stoga konstatiram da je Izvještaj o provođenju zakona iz nadležnosti Centralne izborne komisije BiH u 2017. godini zajedno sa preporukama sadržanim u Izvještaju usvojen. Prelazimo na tačku osam, Ad. 8. Drugi izvještaj monitoringa provođenja Strategije za borbu protiv korupcije 2015-2019. godina i Akcionog plana za provođenje Strategije za borbu protiv korupcije 2015-2019. godina, dostavljen od Agencije za prevenciju korupcije i koordinaciju borbe protiv korupcije, broj: 05/8-04-601/18 od 26.02.2018. godine Dobili ste Mišljenje Komisije za izbor i praćenje rada Agencije za prevenciju korupcije i koordinaciju borbe protiv korupcije. Komisija je prihvatila Izvještaj, Predstavnički dom je na 62. sjednici, održanoj 31.05., 20.06. i 05.07.2018. godine, razmatrao navedeni Izvještaj, te ga je zbog nedovoljne entitetske većine uputio na usaglašavanje u Kolegiji. Riječ dajem predstavniku Komisije za izbor i praćenje rada Agencije za prevenciju korupcije i koordinaciju borbe protiv korupcije na sjednici Doma naroda, ako ima potrebe. Nema potrebe. Riječ dajem podnosiocu Izvještaja. Je li prisutan? Jeste. Nema potrebe. Otvaram raspravu. Da li se neko javlja za riječ? Nemamo prijavljenih. Zatvaram raspravu. Glasamo o Drugom izvještaj monitoringa provođenja Strategije za borbu protiv korupcije 2015–2019. godina i Akcionog plana za provođenje Strategije za borbu protiv korupcije 2015–2019. godina. Glasanju je pristupilo 11 delegata – za je bilo 8, 3 su glasa protiv, bez suzdržanih glasova. Federacija BiH – 8 za, bez glasova protiv i bez suzdržanih glasova. Republika Srpska – bez glasova za, sa 3 glasa protiv i bez suzdržanih glasova. 29 Postoji opća većina, ne postoji ... [[isključen mikrofon]] Ostavićemo izjašnjavanje za sledeći puta. Konstatiram, dakle, da Drugi izvještaj monitoringa provođenja Strategije za borbu ostaje za narednu sjednicu. Prelazimo na tačku devet, Ad. 9. Izvještaj o radu Agencije za prevenciju korupcije i koordinaciju borbe protiv korupcije za period od 01.01. do 31.12.2017. godine, broj: 05/8-04-785/18 od 20.03.2018. godine
Zahvaljujem gospodine predsjedavajući. Pa evo moram reći da je Izvješće odlično napisano, pravovremeno dostavljeno još u trećem mjesecu, malo jeste što ga tek sad razmatramo krajem sedmog mjeseca, i vrlo je pregledno i stvarno se da iščitati šta je radila Agencija, čime je sebavila i tako evo pregledom ovog došao sam do tog da je Agencija realizirala u suradnji s drugim institucijama i organizacijama tjekom 2017. godine negdje oko, točan broj da kažem, 41 obuku, znači, uposlenika Ministarstva sigurnosti i SIPA-e, raznih institucija. I kroz te obuke za borbu protiv korupcije je prošlo, po mom izračunu mislim da je tačan, 1 640 uposlenika koji su na proračunu, znači 1 640 ljudi koji su na u SIPA-i, u institucijama općina, gradova, županija, Federacije, države Bosne i Hercegovine i po meni je tu Agencija odradila prilično ozbiljan posao, plus što su imenovani koordinatori, znači, za prevenciju i borbu protiv korupcije i organiziranog kriminala. I takođe dalje u Izvješću piše, da je sva ta silna vojska od 1 640 obučenih službenika samo u 2017. godini, jer Agencija to radi kontinuirano, znači svake godine oni rade te obuke i proizvode te ljude koji bi trebali znati kako se bori protiv korupcije, kako se sprječava zloupotreba oblasti položaja. Znači, nakon 1 640 državnih službenika i namještenika obučenih samo u 2017. godini to je rezultiralo sa vjerovali ili ne ukupno 130 podnesaka sa indicijama koruptivnog ponašanja. Tako da dođemo do podatka da preko 100 obučenih državnih službenika nije u stanju podnijeti jednu validnu prijavu samo sa indicijama koruptivnog ponašanja, znači tu se ne radi uopće o tom da je neko bio u koruciji, nego evo da možda postoji 30 mogućnost, možda postoji osnovana sumnja. I kad usporedimo ovo što je uradila Agencija, kad usporedim broj podnesenih prijava, kad vidim koliko instutcija je dobilo certifikate da se može borit protiv korupcije, jedini zaključak do kog ja mogu doći, da je džaba njih obučavat dok se oni tamo upošljavaju, kako se kaže, po babu i po stričevima, dok nekompetentni ljudi dolaze na odgovorna mjesta, gdje je javni natječaj za popunu radnih mjesta služe samo da zadovolje formu i ovo je porazan podataka, znači, govorim o svom mišljenju, da je to porazan podatak samo u 2017. preko 1 600 službenika obučenih za borbu protiv korupcije, da je uspjelo podići 130 prijava koje samo zadržavaju indiciju. Mislim prošle godine da sam govorio, isto je bila neka vojska od nekih 2 tisuće obučenih gotovo, i to je rezultiralo, vjerovali ili ne, jednom osuđujućom presudom za koruptivno ponašanje, jednom presudom. E sada, možda ne bi bilo loše razmisliti isplati li se nama toliko ulagati u borbu protiv korupcije ili jednostavno ova sredstva koja koristimo na obuku tisuća državnih uposlenika da se bore protiv korupcije podijeliti ovim korumpiranim državnim službenicima tako da ne moraju uzimati od naroda. Evo čisto ideja za razmišljanje. Hvala.
Hvala gospodine Karamatiću. Nemamo više prijavljenih za raspravu. Zatvaram raspravu. Glasamo o Izvještaju o radu Agencije za prevenciju korupcije i koordinaciju borbe protiv korupcije za period od 01.01. do 31.12.2017. godine. Glasanju je pristupilo 11 delegata – za je bili 8, 3 protiv, bez suzdržanih glasova. Federacija BiH – 8 za, bez glasova protiv i bez suzdržanih glasova. Republika Srpska – bez glasova za, 3 protiv i bez suzdržanih glasova. Postoji opća većina, ne postoji entitetska većina. Ostavićemo za naredno zasjedanje izjašnjavanje u drugom krugu. Prelazimo na tačku 10. Ad. 10. Izvještaj o radu Ureda za razmatranje žalbi BiH za 2017. godinu, broj: 01,02-50-19-1258/18 od 22.05.2018. godine Dobili ste Mišljenje Komisije za finansije i budžet Doma naroda Parlamentarne skupštine BiH, Komisija je prihvatila Izvještaj sa predloženim Zaključkom 1 iz Izvještaja. Predstavnički dom je na nastavku 63. sjednice, održanom 26.07.2018. godine, razmatrao navedeni Izvještaj, te ga je zbog nedovoljne entitetske većine uputio na usaglašavanje u Kolegij. Riječ dajem Ljilji Zovko, predsjedavajućoj Komisije za finansije i budžet. LJILJA
/nije uključen mikrofon/
Kao u Izvještaju. 31 Riječ dajem podnosiocu Izvještaja. Nema potrebe. Otvaram raspravu. Nemamo prijavljenih za raspravu. Zatvaram raspravu. Glasamo o Izvještaju o radu Ureda za razmatranje žalbi BiH za 2017. godinu sa predloženim Zaključkom 1 iz Izvještaja. Glasanju je pristupilo 11 delegata – za je bilo 11, bez glasova protiv i bez suzdržanih glasova. Federacija BiH – 8 za, bez glasova protiv i bez suzdržanih glasova. Republika Srpska – 3 za, bez glasova protiv i bez suzdržanih glasova. Postoji opća većina, postoji entitetska većina. Konstatiram da je Izvještaj o radu Ureda za razmatranje žalbi BiH za 2017. godinu sa predloženim Zaključkom 1 iz Izvještaja usvojen. Prelazimo na tačku 11. Ad. 11. Informacija o provođenju Plana hitnih mjera i realizaciji aktivnosti navedenih u Informaciji o procjenama i mogućnostima Bosne i Hercegovine u vezi sa pitanjem izbjegličke krize u regiji i Evropskoj uniji i pregledu situacije u vezi s migrantskom krizom na zapadnobalkanskoj ruti, materijal Vijeća ministara BiH, broj: 01,02,03-04-741/18 od 14.03.2018. godine Dobili ste Mišljenje Zajedničke komisije za odbranu i sigurnost BiH, Komisija je primila k znanju Informaciju. Predstavnički dom je na 61. sjednici, održanoj 17.05.2018. godine, prilikom razmatranja Informacije usvojio zaključke kojima se odgađa rasprava i izjašnjavanje o Informaciji zbog njene zastarjelosti, te je zaduženo Vijeće ministara BiH da sačini novu cjelovitu i ažurnu informaciju. Riječ dajem Sifetu Podžiću, kojeg je Zajednička komisija odredila za izvjestioca na sjednici Doma naroda.
Pa dobor ja samo mogu izvjestiti, dakle, da je Zajednička komisija za odbranu i sigurnost prekjuče održala svoju sjednicu i po zahtjevu, uvaženog delegata, kolege Karamatića ovo je bila i vanredna tačka o kojoj smo ponovo raspravljali i mislim da to još uvijek nije stiglo do domova, ali ima dva-tri zaključka, između ostalog – Da se provedu, da Vijeće ministara provede mjere koje su prvenstveno direktor Granične policije, gospodin Galić, zahtjevao i još neke agencije. Ali hoću samo da, javio sam se iz jedinog razloga da napomenem da je između ostalog Komisija zaključila da je potrebno pokrenuti parlamentarnu istragu nad institucijama koje su nas lažno izvještavale oba ova doma i Komisiju da je sve u redu, da je sve pod kontrolom, a nisu preduzeli, neću reći nikakve, ali ne adekvatne mjere da budemo spremni za ovaj problem koji nam je sad trenutno prisutan. Tako da ima, dakle, i jedan od zaključaka je i taj, drugi je – Da Vijeće ministara konačno ispoštuje sve ono što zahtjeva prvenstveno direktor Granične policije. A vi znate da tu ima i finansijskih zahtjeva i mnogo čega drugoga. Evo, toliko samo. 32
Hvala gospodine Podžiću. Riječ ima gospodin Sead Kadić.
Uvaženi predsjedavajući, dopredsjedavajući, kolegice i kolege delegati, ministri u Vijeću ministara, svi prisutni, sve vas skupa pozdravljam. Ja sam dužan i moralno i po onome da dolazim iz tih prostora gdje je vidljivo da imamo dole velik problem, i ne mogu da se ovdje ne javim i da ne kažem neku riječ o tome svemu i ne želim ćutati kao što pozivam i svoje kolege da ne ćute, jel ovo je problem koji će čitavu ovu državu vrlo brzo uvesti u jedan ogromni problem. Evo mi danas razmatramo Informaciju od 08.02.2018. godine, a danas je, evo ova. Ja sam postavio pitanje po ovoj problematici negdje u maju mjesecu kad je to tek počinjalo na Unsko-sanskom kantonu i nisam uopše dobio nikakav odgovor, niti sam dobio odgovor bilo kakav, pa čak i da nemaju oni niki, nikakvog odgovora nisam dobio, što prosto evo ja ne mogu da vjerujem. Situacija danas povodom ovih izbjeglica i migranata nije ista kao što je bila prije nekoliko godina kada se tiče tranzita izbjeglica rutom Grčka – Makedonija – Srbija – Hrvatska ili su oni sjedali, dolazili na Hrvatsku na dobro spremljene prihvatne centre, sjedali u one, u vozove i išli su dalje prema zapadnoj Evropi gdje im je i bio cilj. Danas oni ne mogu proći dalje, danas imamo situaciju da je granica Evropske unije sa Bugarskom, Bugarske i Grčke otvorena prema zapadnom Balkanu, a Hrvatska granica je dobro čuvana i zatvorena od ulaska migranata u Hrvatsku i tu dolazi do problema. Danas u Bihaću i u Velikoj Kladuši imate preko 4 hiljade ljudi koji su smješteni u objektima koji niti su adekvatni, niti su za to i moram reći da Vijeće ministara, ministar Mektić je u nekoliko navrata dolazio na Unsko-sanski kanton da su se vodili određeni razgovori, ali po običaju, po običaju i po onome kako nam i danas ovo ovdje i vidimo prilično teško funkcionira, ništa se konkretno ne dešava, ništa se posebno ne dešava da se taj problem počne rješavati. Juče je ovdje ispred zgrade naše ovdje protestiralo pedesetak ljudi uglavnom načelnika, gradonačelnika, vijećnika sa područja Unsko-sanskog kantona, Bihaća, Cazina, Kladuše i ostalih gradova, gdje su htjeli na jedan način da dodatnim pritiscima na Vijeće ministara, na parlamente ukažu na taj problem koji je dole zbilja strašan problem. Po meni ovdje je puno nejasnoća o tome ko šta treba ovdje da radi, ko šta treba da poduzme i nema jasne slike u javnosti da se tačno kaže pa čija je to nadležnost, šta radi općina, šta radi kanton, šta radi entitet i šta radi država. Ja ovdje moram kazati da narod i građani Unsko-sanskog kantona, sve humanitarne organizacije, zdravstveni radnici, ulažu ogromne napore da se ti ljudi koliko toliko zbrinu, ali sve bi to trebali vidjeti ovdje mi koji sjedimo kad bi otišli dole, pa dole živjeli sa tim narodom nekoliko dana uvjeriti se kakva je to teška situacija i za ljude na Unsko-sanskom kantonu, a i za one ljude jadnike, očajnike koji traže spasa od ratova, neimaštine, od siromaštva i svega ostalog. Ovdje se postavlja, isto tako, pitanje – da li je Općina Bihać, da li je Unsko-sanski kanton moćan da pruži i tu financijsku pomoć ili se, čija je to jednostavno nadležnost. Evo kolega Sifet govori zar mi nismo u stanju da i ovdje naše neke obaveze kažemo ako je to povećanje broja ljudi na, u Graničnoj policiji, pa zašto to ne uradimo ako je to dobro za sve građane ove zemlje, zašto to ne ubrzamo, zašto se za to nešto tako ne opredijelimo. Ja apsolutno, evo, podržavam prijedlog gospodina Raguža koji je kazao ovdje u postavljenom svom pitanju i ja bi vas molio da sačekamo ili nekako da ga zovnemo ovdje da se ovo njegovo, ako je bilo 33 pitanje, u jedan zaključak pretvori koji bi obavezao obadva doma, Vijeće ministara, ljude koji žive dole, znači koji vode te lokalne zajednice od kantona do općina, da dođu ovdje na jednu zajedničku sjednicu koja bi trebala imati hitan karakte, da se ovo pitanje pokrene. Jel' bojim se ako neće biti takvoga nečega da mi ulazimo u probleme koji jednostavno, meni se čini, nisu dovoljno shvaćeni ozbiljno od onih ljudi koji trebaju o ovome svemu da se brinu. Hvala lijepa.
Hvala lijepo. Gospodin Mario Karamatić, ima riječ.
Zahvaljujem gospodine predsjedavajući. Ako odem ja sad gore do Vijećnice i legnem na ledinu pored busa spavat, doće policijski službenik tražiće da mu dadnem svoje osobnu kartu ili neki dokument sa slikom da utvrdi moj identitet. I ako ja kažem da ja to nemam uz sebe, on će me privesti u policijsku postaju dok ne utvrdi moj identitet, to je zakon Bosne i Hercegovine i tako to treba. Ima u Dalmaciji jedna izreka, kaže – izgubio se ko Ćeh na Velebitu. Oni vole planinarit i sad Čeh se izgubi na Velebitu i pređe u Bosansko Grahovo, primjera radi, to je ilegalni prelazak granice, to je teško kazneno djelo i on će platiti debalu kaznu i vjerovatno dobiti zabranu ulaska u Bosnu i Hercegovinu na određeni period. S druge strane imamo ljude koji spavaju po parkovima, koji apsolutno nikakvog dokumenta nemaju, nikakvog, koji su napravili teško kazneno djelo ilegalnog prelaska granice, jer mislim da se migranti, azilanti na prste jedne ruke mogu prebrojati koji su došli na granicu Bosne i Hercegovine, prijavili se nadležnom službeniku, vjerovatno iz Granične policije i rekli – dobar dan, ja sam taj i taj, zbog tog i tog razloga ja tražim politički azil u Bosni i Hercegovini i dali mu dokumente i objasnili od koga traže. Koga mi prihvatamo? Prihvatamo Alžirce, Marokance, pazite ja govorim sve o zemljama koje imaju puno veći BDP i puno veći životni standard o Bosne i Hercegovine, tu se ne radi o obiteljima koje bježe od rata, Avganistance, Pakistance, Sirijce možete na prste jedne ruke izborjat i pitanje jesu li Sirijci. Pa evo i u Njemačkoj su revidirali stavove, pa su nakon terorističkih napada uvidjeli da se tu baš ne radi o tim inžinjerima i doktorima koji će pomoći njima, nego da se tu radi o kriminalcima, o bivšim ljudima koji su djelovali u paravojnim prostorima i najugroženija je situacija trenutno nakon što je napravljeno čišćenje Sarajeva u svrhu dolaska gospodina Erdogana i većina tih ljudi poslana evo upravo u Krajinu tamo na ovaj ili na onaj nači i tamo je najteža situacija. I šta se događa? Pa samo otvorite medije, već imate mrtvih u obračunima među njima, imate pokušaja silovanja, imate provaljivanja u kuće naših državljana, državljana Bosne i Hercegovine. On je otišao i došli su ljudi, znači, bez ikakvog dokumenta, niko ne zna ko su, odakle su, gdje idu, šta rade, provalili u nečiju kuću. I šta uradi policija? Ništa, zamoli ih da iziđu. Ja predlažem zaključak kojim ćemo obvezat u prvom redu Ministarstvo sigurnosti, jer ovo je pitanje sigurnosti, znači ovo nije pitanje odbrane, da je pitanje Ministarstva odbrane, nije ni pitanje Ministarstva civilnih poslova, a napose nije pitanje Ministarstva izbjeglih i raseljenih lica koje je formirano za naše građane, znači ne za migrante. I sve to ulazi pomalo u tu sferu i sva ministarstva ta funkcioniraju u svom dijelu, u dijelu ljudskih prava, u osiguravanju pomoći tim ljudima, opsiguranju svega osim Ministarstva sigurnosti. Ja predlažem zaključak – Da Dom naroda nalaže ministru sigurnosti da počne primjenjivati zakone Bosne i Hercegovine koji 34 vrijede u ovoj zemlji. Nama ne trebaju novi zakoni, nama treba samo kad uđe NN osoba u Bosnu i Hercegovinu i zatekne se bilo u Sarajevu, bilo u Krajini, bilo u mom Posušju, iako dole stvarno nema šta radit, da ga policijaski službenik privede i zadrži do utvrđivanja identiteta, da sazna kako je ušao, je li počinio kazneno djelo, da mu sud odredi adekvatnu kaznu za to što je uradio i zbog kaznenog djela da ga protjeramo iz naše države, da ga vratimo u zemlju porijekla i gdje ga već treba vratiti. Jer ako mi nastavimo glumiti neki punkt neke dobre Samaritance, pa šta vi mislite što će se dogoditi kad tim ljudima, evo konkretno u Bihaću, Velikoj Kladuši, Bužimu, Cazinu, po procjenama službenim imate 4 tisuće migranata, računajte još barem 50% tih, znači govorim o procjenama MUP-a, 50% ljudi koji nusu evidentirani, šta će se dogodit kad ostanu bez hrane, kad ostanu. Bio sam u Azilantskom centru Trnovo, nisam vidio nijednu obitelje s djecom. Vidio sam momke od nekih 20 do 30 godina, gledao sam snimke tih migranata kako hodaju, nedavno je bio pokušaj prelaska na Izačiću, kako te jadne izbjeglice hodaju u vojnoj formaciji nek mi to neko objasni. Ja sam bio aktivni sudionik proteklog rata, znam neke osnove kretanja i znači migranti hodaju u vojnim formacijama. Ljudi s čim se mi igramo? Jel' nama potreba da mi zaglavimo ovdje, sve ovo što su rekli uvažene kolege je činjenica, oni sad ovdje dolaze niko ih neće. Zašto ih neće? Pa zato što su pikazali tko je to, nije problem, ne mislim da u ovoj dvorani, u Bosni i Hercegovini postoji bilo tko iz bilo kojeg naroda ili pripadnika koji se ne izjašnjavaju nekim od konstitutivnih naroda, ko nema pijeteta prema djetetu ili ženi ili starcu koji bježi od rata, ali ovdje se ne radi o ljudima koji bježe od rata. Ovdje se radi, pod broj jedan o ekonomskim migrantima i radi se o ljudima koji bježe od zakona koji vladaju u njihovoj zemlji. Pa ja samo pozivam da usvojimo zaključak kojim pozivamo Ministarstvo sigurnosti da obavijesti nadležne policijske agencije od županijskih, entitetskih, Granične policije, koordinacije za policijska tijela itd. da počun primjenjivati na te ljude zakone Bosne i Hercegovine i da sukladno tomu se ponaša. Ne zna mu se identitet, fino ga zatvoriš u Zenicu, u Foču, pa ima nov, lijep, prekrasan zatvor u Istočnom Sarajevu pa ajmo i njega napuniti, pa ćemo imi osigurati suvi dnevni obrok. Imali smo ovdje rasprave kako jadna vojska stalno jede konzerve, da je konzervi viška, neko je tog previše naručio, imamo ih čim hranit dok ne utvrdimo identitet i dok ih deportiramo, jer tu nema ljudi koji traže zaštitu od Bosne i Hercegovine zbog političkog ili bilo kojeg drugog progona. Preko 9 tisuća je migranata evidentirano u Službi za poslove sa strancima u Bosni i Hercegovini u posljednjem periodu, imamo 600 zahtjeva za dobijanje državljanstva, a od tih 600 već je 500 razgulilo preko granice na ovaj ili na onaj način. I šta mi ovdje glumimo, šta ćemo mi sa onih 6, 7, 10 gisuća ljudi koje mi imamo u Bosni i Hercegovini? I po meni je jedini način pridržavanje zakona Bosne i Hercegovine. Ja samo tražim ono što vrijedi za Maria Karamatića da vrijedi za bilo kojeg migranta i molim, znači, da se usvoji taj zaključak, da glasujemo o njemu. Hvala lijepo.
Hvala lijepo. Gospodin Sredoje Nović ima riječ.
Sve je lijepo ovo što mi govorimo, ali kome. Prvo nema zaista nikoga od predlagača što bi očekivao čovjek malo i da, evo, ove rasprave koje, nejasna pitanja da pitamo, da dobijemo informaciju kakvo je stanje, stvarno stanje tamo trenutno u Krajini. Nas neće zadovoljiti informacija iz prije pet, šest mjeseci. Pa dajte ljudi da shvatimo zaista da je potreba da postoji predlagač. Ja ne vjerujem da, da ovdje neko misli da ne treba, ako mislite da možemo sve ove rasprave raspravljati da ne dobijemo nikakav odgovor, nikakav razgovor da ne vodimo, pa ne 35 znam šta bi rekao ako to niko ne čuje. Uvažavam ja i što je kolega Karamatić rekao i ovaj zaključak, sve je to fino, ali taj će zaključak dok se sačini, dok ode pismenim putem do Savjeta ministara, do resornog ministarstva itd. opet prolazi vrijeme, pa nemojte da se igramo, zaista da se igramo parlamentarizma u ovoj zemlji sa ovakvim pitanjima.
Hvala lijepo. Jeste Vi predložili da mi odgodimo ovu raspravu? Niste ništa predložili, dobro. Zaključujem raspravu. Glasamo o Informaciji. Glasanju je pristupilo 13 delegata – za je bilo 6, 4 protiv, 3 suzdržana. Federacija BiH – 6 za, bez glasova protiv, 3 suzdržana. Republika Srpska – bez glasova za, 4 protiv, bez suzdržanih glasova. Postoji opća većina ne postoji entitetska. Idemo sa drugim krugom glasanja. Glasanju je pristupilo 13 delegata – za je bilo 6, 4 protiv, 3 suzdržana. Federacija BiH – 6 za, bez glasova protiv i 3 suzdržana. Republika Srpska – bez glasova za, 4 protiv, bez suzdržanih glasova. Postoji opća većina ne postoji entitetska većina, stoga konstatiram da Informacija o provođenju Plana hitnih mjera i realizaciji aktivnosti navedenih u Informaciji o procjenama i mogućnostima Bosne i Hercegovine u vezi sa pitanjem izbjegličke krize u regiji i Evropskoj uniji i pregledu situacije u vezi s migrantskom krizom na zapadnobalkanskoj ruti nije primljena k znanju. Gospodine Karamatiću, imate li zaključak u pisanoj formi? MARIO
/nije uključen mikrofon/
Je li ostajete pri svom zaključku? MARIO
/nije uključen mikrofon/
Moćete ga malo glasnije pročitati da čuju svi. ____________(?) I na sva tri jezika. Na sva tri jezika.
Ne znam baš hoću li uspjeti na sva tri, a napravićemo neki.... Obvezuje se Ministarstvo sigurnosti da obavijesti nadležne policijske agencije da nad migrantima počnu primjenjivati 36 važeće zakone Bosne i Hercegovine koje primjenjuju na svim državljanima Bosne i Hercegovine. Ništa više.
Hvala lijepo. Gospodin Martin Raguž ima riječ.
Zahvaljujem se gospodine predsjedatelju što ste mi omogućili riječ i isprika, ali morao sam stvarno biti vani što se nisam ranije javio
Samo da Vas upozorim, mi smo zatvorili raspravu, ako imate nešto u vezi sa ovim zaključkom gospodina
Samo sa ..., oko zaključka
Ja, tako, tako, izvolite. MARTIN
jer sam ga ja najavio, onaj, ako se sjećate, da se održi zajednička sjednica oba doma Parlamentarne skupštine na ovu temu i da Dom naroda predloži Kolegiju Zastupničkog doma da se ta sjednica organizira do, prije početka izborne kampanje i u dogovoru sa Vijećem ministara. Mislim da je to jedan racionalan zaključak, evo.
Ja, možete li u pismenoj formi to dostaviti?
Ma nije problem, evo Vi ćete pročitati ovo što ću ja u pisanoj formi, ako treba još jednom da ponovim. Znači, zaključak – Dom naroda zaključuje da se održi zajednička sjednica oba doma i da će to usuglasiti sa Zastupničkom domom Parlamentarne skupštine na temu migrantske krize....
Hvala gospodine Raguž. Stavljam na glasanje prijedlog gospodina Karamatića. 37 Glasanju je pristupilo 13 delegata – za je bilo 9, bez glasova protiv, 4 suzdržana glasa. Federacija BiH – 6 za, bez glasova protiv i 3 suzdržana glasa. Republika Srpska – 3 za, bez glasova protiv i 1 suzdržan glas. Postoji opća većina, postoji entiteska većina, stoga konstatiram da je Prijedlog zaključka gospodina Karamatića dobio potrebnu većinu. Stavljamo na glasanje prijedlog gospodina Martina Raguža o održavanju zajedničke sjednice dva doma i Vijeća ministara. Pristupićemo glasanju. Može li glasanje o prijedlogu gospodina Karamatića, o prijedlogu gospodina Raguža? ____________(?) [[nije uključen mikrofon]] Glasali smo o prijedlogu gospodina Kramatića za, o njegovom zaključku. [[zajednička diskusija]]
O Martinovom zaključku samo glasamo.
O Martinovom, dobro. Je li ima potrebe glasati sad? Nema potrebe glasati. Ok. Prelazimo na tačku 12. nemojte više kasniti gospodine Raguž. Ad. 12. Informacija o projektu PRO-Budućnost i Platformi za mir, podnosilac: Ministarstvo za ljudska prava i izbjeglice BiH, broj: 01,02-37-1671/17 od 11.07.2017. godine Dobili ste Mišljenje Zajedničke komisije za ljudska prava Parlamentarne skupštine BiH, Komisija je usvojila tekst Platrforme za mir kojom se podržava provođenje aktivnosti usmjerenih na jačanje mira u Bosni i Hercegovini i regiji, te preporučuje Domu naroda i Predstavničkom domu da usvoje Platformu za mir. Predstavnički dom je na 62. sjednici, održanoj 31.05., 20.06. i 05.07.2018. godine usvojio Platformu za mir. 38 Riječ dajem predstavniku Zajedničke komisije na sjednici Doma naroda. Nema potrebe. Otvaram raspravu. Ko se javlja za riječ? Nemamo prijavljenih. Zaključujem raspravu. Glasamo o Informacija o projektu PRO-Budućnost. Glasanju je pristupilo 13 delegata – za je bilo 11, bez glasova protiv, 2 suzdržana glasa. Federacija BiH – 9 za, bez glasova protiv i bez suzdržanih glasova. Republika Srpska – 2 za, bez glasova protiv i 2 suzdržana glasa. Postoji opća većina, postoji entitetska većina, stoga konstatiram da je Informacija o projektu PRO-Budućnost primljena k znanju. Glasamo o Platformi za mir. Glasanju je pristupilo 13 delegata – za je bilo 11, bez glasova protiv i 2 suzdržana. Federacija BiH – 9 za, bez glasova protiv i bez suzdžranih glasova. Republika Srpska – 2 za, bez glasova protiv i 2 suzdržana glasa. Opća većina postoji, entitetska većina postoji, konstatiram Platforma za mir je usvojena. Prelazimo na tačku 13. Ad. 13. Prijedlog odluke o razrješenju dužnosti člana Nezavisnog odbora kao nezavisnog tijela policijske strukture Bosne i Hercegovine, predlagač: Kolegij Doma naroda Parlamentarne skupštine BiH, broj: 01,02-34-1-1382/18 od 27.07.2018. godine
Zahvaljujem gospodine predsjedavajući. Naravno da podržavam sve ove sporazume o ratifikaciji i ono što je meni malo, pa evo rećemo i smiješno, znači, kad imamo nešto što nanosi gospodarstvu Bosne i Hercegovine, u Bosni i Hercegovini štetu, po meni, treba žurno reagirati i onda bi trebali postojati neki prioriteti, evo u radu pojedinih ministarstava i ako imamo konstantne probleme koji nam konstantno nanose milionsku štetu, onda bi to što nam nanosi milionsku štetu trebalo bit u vrhu prioriteta rada pojedinog ministarstva. Ovdje konkretno mislim na Ministarstvo vanjske trgovine i ekonomskih odnosa, pa ću spomenuti situaciju kada smo imali prije par mjeseci, znači, skandal sa izvozom jabuka u Rusiju, kada smo izgubili to, kad je jedna udruga građana na koju je nekad neko prenio javna ovlaštenja potpisala certifikat da su jabuke iz Poljske porijeklom iz Bosne i Hercegovine, a izvozniku je bilo toliko lijeno skinuti naljepnicu, pa smo dobili to, pa je ministar trčao tamo po Rusiji, dovodio njih ovamo da to nekako ispeglamo i ajde, nekako izgubili su se milioni i milioni ili stotine tisuća nije bitno koliko, jabuke su sagnjile, kruške su sagnjile. Sad kad prolazi sezona eto ko ponovo možemo izvoziti svoje jabuke tamo, a nad tom nevladinom organizacijom i dalje se ne provodi nikakav nadzor, ali to je već neka druga priča. Pa onda imamo, imamo situaciju da se Bosna i Hercegovina ničim izazvana, a stvarno nije naša krivica, nalazi usred jednog trgovinskog rata i onda počinju Amerikanci uvode u Evropi, Evropa će uvest svim ostalim, mi naravno spadamo među ostale i saće krenuti carine na čelik, na alumini, to ne da će nanijeti milionske štete gospodarstvu u Bosni i Hercegovini nego može dovesti do kraha pojedinih područja, ovdje mislim konkretno na Zenicu gdje imamo željezaru, mislim konkretno na Zvornik, na Mostar, gdje se radi prerada aluminija i boksitne rude. I što se događa? Nadležno ministarstvo nama pošalje Sporazum o zaštiti šišmiša, moje iskrene čestitke ministre, evo kad smo prošle godine uspjeli zaštititi lavove, tigrove, predprošle mislim da smo zaštitili kitove, red je da zaštitimo i šišmiše i to ćemo donijeti prosperitet Bosni i Hercegovini. Naravno, podržavam zaštitu tih malih životinjica, ali me strašno žalosti što nemamo nikakav prijedlog nadležnog ministra šta kad propadne Alumini, kad propadne Birač, 40 kad propadne Zvornik, kad propadne Željezara u Zenici ili to nije njegov problem, on se izgleda samo životinjama bavi. Hvala.
Hvala lijepo gospodine Karamatiću. Nemamo više prijavljenih. Glasamo o davanju saglasnosti za ratifikaciju sporazuma, memoranduma, ugovora i amandmana na ugovor od 14. do 25. tačke, uključujući i tačku 25. Glasanju je pristupilo 13 delegata – za je bilo 13, bez glasova protiv i bez suzdržanih glasova. Federacija BiH – 9 za, bez glasova protiv i bez suzdržanih glasova. Republika Srpska – 4 za, bez glasova protiv i bez suzdržanih glasova. Postoji opća većina, postoji entitetska većina. Konstatiram dali smo saglasnost za ratifikaciju sporazuma, memoranduma, ugovora i amandmana na ugovor od 14. do 25. tačke, uključujući i tačku 25. dnevnog reda. S ovim zaključujemo 41. sjednicu. Poštovane kolegice i kolege delegati o datumu održavanja naredne sjednice bićete naknadno obavješteni. Hvala lijepo. Sjednica završena u 12:38 sati.